
I. 

1. 

Quaestiones Propertianas instituenti mihi quamquam permulta, 
plura certe quam quidam pia praeclarissimorum uirorum admiratione 
abrepti putauerunt, etiam post Lachmannum et lacobum dispu- 
tationes flagitare uidebantur accuratissimas, tamen dubium esse non 
potuit a qua potissimum causa exordium capiendum mihi esset. 
Baehrensius enim nuperrime (Sexti Propertii elegiarum libri IV. 
recensuit Aemilius Baehrensius. Lipsiae 1880) omnium, quae post 
Lachmanni editionem Lipsiensem de textu operibus uita ingenio 
Propertii quaesita essent, fundamentum euertere studuit, cum codices 
Vossianum latinum n. 38 (A) Laurentianum 36,49 (F) Ottoboniano- 
Vaticanum 1514 (V) Dauentriensem 1792 (D) integros testes, Lach- 
mannianos codices, Groninganum et Neapolitanum, interpolationibus 
ab illorum librorum correctoribus profectis pessime inquinatos esse 
contenderet, ut suam editionem omnium primam purum putum 
Propertium praebere arbitraretur. 

a qua sententia tantum mea abest, 

quantum Hypanis Veneto dissidet Eridano. 

nam exceptis iis lectionibus quas iam Lachmannus aut ex editione 
Regiensi aut ex Puccii emendationibus recepit, paucisque ad genus 
orthographicum pertinentibus, denique iis quas a secundis manibus 
profectas ipse editor ille conjectura ortas esse putauit, quattuor 
restant loci quibus dubium non est quin uerae librorum scripturae 
a Lachmanno in recensionem anni 1829 non accitae proferantur: 
II, 16, AQ fiat III, 15, 3 amictu8 IV, 10, 6 exuuio IV, 11, 40 
proauo. sed illud fiat quamuis a nullo adhuc ex libro scripto ali- 
quo notatum iam per multa saecula ex Antonii Perrei tempore 

quasi inhaerebat editionibus et mehercle legenti se offert ultro, 
amictus iam in Burmanniano priore et Doruilliano secundo lectum 
et ex Neapolitani multorumque aliorum amicua Propertio redditum 
erat, eaniuio Borrichianus Askewianus Vossianus primus uterque 
Doruillianus praebuerant neque est qui hoc uerum esse neget prae- 
sertim cum Neapolitani lectio ex uiuo et Groningani eaimdo uix 
ab eauuio distingui potuerint, ad extremum proavo in omnibus 
libris, excepto Groningano qui proauus aliisque duobus qui proauos 
exhibebant, iam dudum inuentum et ab editoribus probatum est. 
quibus quattuor locis plerique id quod el. I, 8, 7 legitur: 

5. Tune audire potes nesani murmura ponti 
Fortis, et in dura nave iacere potes? 
Tu pedibus teneris positas ftilcire prninas, 
Tu potes insolitas, Cynthia, ferre niues? 

adnumerare malent. quamquam ruinas suam habet interpretationem. 
potuit enim poeta, ut rem augeret uerbis idemque leuiter iocaretur, 
domos paene dilabentes deserti illius quo Cynthia festinabat oppi- 
duli seu uici ruinas dicere quae teneros dominae pedes laederent, 
ut haec esset sententia: quid tu in ruinoso illo et foedo oppido, 
cum horum splendidissimorum aedificiorum luxuria frui possis? 

hoc iudicium si non unaquaque lectione pertractata probabo, 
ii certe mihi ignoscent qui hoc opus quam scribentem et legentem 
defatiget sciunt. accedit quod iam Fridericus Leo in Museo Rhenano 
a. 1880 p. 441 sqq. haud spernendam laboris partem suscepit quam 
disputationem, quatenus quidem ad illam editionem attinet, paucis 
minutisque rebus exceptis prorsus et probo et laudo*). 

ergo ita rem agam ut primum eos locos quibus fortasse quispiam 
primo oculorum obtutu aliquid tribuat perstringam, deinde de iis di- 
cam de quibus ipsum utile aliquid addere me posse arbitrabar, 
postremo quam mirum in modum vir ille doctissimus nonnumquam 
errauerit satis luculentis exemplis demonstrabo. 



*) KiessliDgius quoque deutsche Literatur-Zeitung 1880 p. 23l8q. recte 
contra Baehrensium codicem Neapolitanum defendit. 

2. 

IV, 11, 53. Tarpior assessu non erit alla meo 
uel tu — 

uel cui, commissos cum Vesta reposceret ignes, 
exhibuit uiuos carbasus alba focos. 

cui commissos G R cuius rasos 0, i e. archetypon illorum novorum 
librorum, deest N. 

hoc modo uir doctus ni fallor argumentatus est: cuius rasoa 
ut est sensu cassum ab interpolatore oriri non potuit. itaque uoca- 
bulum commissos pro Italorum coramento h^bendum, ex illo cuiua 
rasos genuina scriptura efficienda est. effecit igitur cui sra s^os 
i. e. cui sacra suos. optime, sed rimosum tamen uiri docti dolium 
est. ego enim cui 9 rasos ex cui 9 misos depravari potuisse con- 
tendo. nam ex prioribus duabus litterarum mi lineis facillime 
littera r oriri potuit praesertim quia illud r non tam perspicue 
in archetypo lectum esse'eo demonstratur, quod Burmannus e 
Dorvilliano secundo et Leydeusi secundo ya^o*, ex Askewiano 
hyasos, ex Vossiano quarto lasos notat. deinde ex posterioribus 
duabus lineis littera a elici potuit, ut a etu saepe inuicem permu- 
tantur. denique ad uocabulum rasos scribendum librarius archetypi 
eo peruenit, quod ex stribligine litterarum traditarum uocabulum 
latinum enucleare uoluit. itaque cum non minus cuius rasos ex 
cui commissos quam cui commiasos ex cuius rasos oriri potuerit, iam 
quae lectio magis placeat iudicandum est. quod quamquam arduum 
opus est, tamen noli dubitare quin uocabulum commissos aptissime 
coeat cum eo quod est reposceret nam quod alicui commisimus 
nostro iure reposcimus. hoc igitur exemplum ad archetypi castra 
nos transfugere non cogit, sed caute potius antea quis uictor ex 
bello prodeat circumspicere iubet. 

I, 8, 19. Sed quocumque modo de me, periura, mereris, 
sit Galatea tuae non aliena uiae, 
ut te, felici praeuecta Ceraunia remo, 
accipiat placidis Oricos aequoribus. 

quintus casus prorsus eodem modo positus est quo I, 7, 24: 

ardoris nostri magne poSta iaces, 

ubi si uocatiuum eximimus plane nil restat quod dicatun ut 

autem his locis casus quintus uice primi fungitur, sic II, 6^ 20 

primus quinti: 

— tu criminis auctor, 

nntritus duro, Romnle, lacte Inpae, 

tn rapere intactas docuistl impune Sabinas. 

nam illud nutritus et q. s. nil facit ad id quod illo loco poeta 
agit, sed Romulo appositum est ut ei irrideatur. itaque caue 
dubites quin libri D utere Itali commentum sit, in quod incidere 
propter simiiitudinem litterarum ^ et r non difficile erat. nam 
neque praeuecta felic} remo utere placet, cum in ipso potius 
praeuehendo felicem eam esse optandum fuerit, neque commode ad 
accipiat illud te animo auditur. 

II, 3, 42. Si quis unlt fama tabnlas anteire netustas, 

hic dominam exemplo ponat in ante meam. 

arte D praebet a multis iam receptum. sed ante necessario mu- 
tandum esse nequaquam demonstratum mihi uidetur. optime enim 
Lachmannus insolitum praepositionis in locum Ovidii uersu metam. 
II, 524 defendit: 

Argolica qnod in ante Phoronide fecit. 
adde Propertii II, 20, 15: 

ossa tibi inro per matris et ossa parentis. 
quae exempla si non plane gemina sunt nostro, at certe docent 
qui a leuiore audacia ad hanc maiorem ascendi potuerit. sed in 
explicando a Lachmanno non possum quin recedam. is enim boc 
modo: hic antea in domina mea pingenda exerceat quam adima" 
gines suas accedaty ego contra sic: hic iysam dominam meam 
pingat antequam omnes farfia anteire possit, 

II, 31, 7: Hic equidem Phoebo nisus mihi pulchrior ipso 
marmoreus tacita carmen hiare lyra. 
atque aram circum steterant armenta Myronis. 

Baehrensius cura codice suo F steterunt. 

sed poetae Romani saepe plusquamperfectum quod dicimus 
adhibent, ubi et ipsi simplici praeterito uti possunt et nos Germani 
semper utimur, si quid praeterito tempore factum cogitari potest 
quod ante illam plusquamperfecti actionem euenerit, etiam tum 

cum aut perfecta.aut imperfecta, idem significantia quod plusquam- 
perfecta illa, proxime adsunt. nec de simili futuri exacti usu 
periti dubitant. Propertii exempla haec sunt: 

III, 11, 65: haeo di condiderant, haec di quoque moenia seruant. 
1. e. ante magnas illas populi Romani res gestas. 

IV, 5, 69 (71): exequiae fuerant rari furtiua capilli 

uincula — 

i. e. ante concremationem. 

IV, 7, 15: iamne tibi exciderant uigilacis tecta Suburae? 
i. e. antequam somno te dedisti. 

IV, 8, 54: palluerant ipso labra solnta mero. 
i. e. antequam pocula exciderunt. 

sed uir doctissimus quamquam in optimis membranis et 
archetypo haec plusquaraperfecta leguntur perfectum ubique 
reposuit. non tam faciles correctiones inueniri potuerunt horum 
exemplorum: 

IV, 8, 81 sq. indixit leges. respondi ego legibus utar, 
riserat imperio facta superba dato. 

i. e. post datum imperium sed aute responsum, contra editor ille 
pessime risit at. 

IV, 9, 27, 28. deuia puniceae uelabant limina uittae, 
putris odorato luxerat igne casa. 

i. e. ante aduentum meum, sed Baehrensius cum Heinsio turia — 
lux erat. restant duo exempla quae e medio tollere non potuit: 

I, 12, 11: non sum ego qui fueram. 
i. e. antequam illa a me abalienata est. 

III, 8, 1: dulcis ad hestemas fuerat mihi rixa lucernas,' 
ubi significatur dulciorem etiam secutam esse quietem. claudat 
agmen Ovidii exemplum plane geminum: Heroid. I, 34: 

hac ibat Simo^is, hac est Sigeia tellus, 
hic steterat Priami regia celsa senis. 



Digitized by VjOOQIC 



•i 



10 



3. 

I, 5, 9: non est illa uagis similis — 

quod si forte tuis non est contraria uotis, 
at tibi curarum milia quanta dabit! 

ijlud uotis ab eodem Neapolitani correctore est a quo per- 

multae uerae lectiones suprascriptae sunt, uelut cythainis pro tjy(i)- 

th{t)alini8 I, 1, 24, ilaira pro t(h)€laira telaria I, 2, 16, quo rhi- 

paeoa ex coripaeoa I, 6^ 3 alia multa. quis tam doctus erat ut 

tot bonas coniecturas excogitaret? an non satius est haec ex 

uetere exemplari correcta esse putare? itaque cum constet de 

auctoritate secundae Neapolitani manus, iam sententiarum nexum 

uideamus. 

non est illa nagis similis conlata puellis 

molliter irasci non solet illa tibi. 

Italorum sciet recepto recte editor nuperrimus rogat: num 
uagarum leuiumque puellarum est propriumj molliter tantummodo 
amatoribus irasci et grauem furorem omnino nesciref nimis certe 
obscurum sensum coniectando effecerunt quod aegre propter auda- 
ciam tuam ad verbum iraaci auditur. cui autem placeat illud 
sciet^i quae hoc^uocabulo infertur notio, qua lucem accipiat sen- 
tentia? an non prorsus superuacaneum est? nec Lachmannus eo 
quod posuit time omnia expediuit. cur enim Cynthia irascatur ne 
sic quidem dicitur. tum nuperrimi editoris sibi obscurius est 
ceteris scripturis omnibus, quod nemo tam sagax est ut, si legat: 
molliter irasci non solet illa aibiy audiat cum tamen peccauerit. 
praeterea nemo adhuc quid sibi uellet illud collata explicuit, quod 
ex his rationibus omnibus ineptissimum esset. nam tum demum 
Gynthiam aliis similem uideri posse si cum iis conferatur, hoc per 
se mehercle perspicuum erat. 

itaque iam meum audias commentum: 

non est illa nagis similis collata puellis 

(molliter irasci non solet illa) tibi. 

uagia et ad similis et ad collata, uerbum est ad collata 
pertinet: eat illa tibi uagis collatay sed non ita ut iis similis sity 
ut id quoque appareat cur additum sit molliter irasci non solet 

illa. nam profecto peccatum erat baud exiguum cum nagis illam 
comparare. Atque illud tibi post parenthesin positum quamquam 
quasi utroque pede claudicare uidebitur tamen uon abborret ab 
nsu po^tarum latinorum. nam plane geminum ne dicam audacius 
hoc est Propertii IV, 4, 74: 

urbi festus erat (dixere Parilia patres: 
hic primus coepit moenibus esse) dies. 

de similibus aliis exemplis infra dicemus, si de aquis III, 14, 14 
et cacumen GatuU. 64, 240 disputabimus. iam hic est progressus 
sententiarum: ne uagis eam conferas et ut uagam temptes, non 
illis similis est. sed si tandem exorata erit ut non contraria sit 
uotis tuis, at tibi curarum milia quanta dabitl in quibus cum nil 
insit quod uituperemus, si legeris id quod Baehrensius ex sui 
forte ruis elicuit: 

qnod si fortunis non est contraria uestris, 

non poteris quin hoc de Gynthia puellis uagis et quaestum corpore 
facientibus dissimili concedi posse neges. itaque illius scriptor 
calami lapsu saepissime obuio uirum doctissimum circumduxit. 

III, 15, 31 sqq. ac ueluti magnos cum ponunt aequora motus, 
Eurns ubi aduerso desinit ire Noto, 

littore si tacito sonitus rarescit arenae: 
sic cadit inflexo lapsa puella genu. 

sera, tamen pietas: natis est cognitns error. 
digne lovis natos qui tueare senex, 

tu reddis pneris matrem — 

non possum quin hoc loco a sagacissimorum et elegantissimo 
iudicio praeditorum uirorum sententia recedam, qui cadit inflexo 
lapsa puella genu uncinis pareutheticis includunt. Amphionis 
enim Zethique seram pietatem ullo pacto cum aequoribus paullatim 
residentibus conferri posse nego. nam matrem a stabulis abegerunt 
non ira commoti, non animi affectu ullo, sed quia eam ignorauerant. 
sed postquam pastor ille matrem pueris reddidit (37) i. e. nescio 
qua tabella apud pueros expositicios inuenta dvaYvwQiaiv illam 
effecit, statim eam receperunt et Dircen poena celeberrima affece- 
runt. contra prorsus egregie in Antiopae animo Eurum et Notum 
depngnare dici potuit. ira abactae, sublimis regis filiae et louis nuptae 

aniiDUs cum feminei corporis imbecillitate pugnam pugnabat atro- 
cissimam. sed residebant paullatim animi motus moxque ira 
infirmitate corporis uicta iterum supplex mater genu inflexit. tum 
illa &vaYvoiQi(Si>g et sera tamen pietas. quod si uerum est quia 
post genu grauiter interpungendum uidetur, ad editoris nostri aic 
adity quod ex lectione si cadit effecit, natos audiri non potest. 
Praeterea cadit multo plus habet neruorum et animi impetus. 

4. 

III, 14, 14. Qualis Amazonidum nudatis bellica mammis 
ThermodoDtiacis turba, lauatur, aquis. 

editor noster nil infelicius hoc commento Lachmanni uocem lauatur 
commatis includentis uidit, ego nil ingeniosius. conferas enim 
IV, 8, 55: 

fulminat illa oculis et quantuin femina saeuit, 

ubi interpretemur necesse est: illa saeuit quantum femina saeuit 
ut nostro loco: Lacaena lauatur ut Amazonidum turba lauatur, quod 
si non fecerimus aeque inepta sententia orietur: oculis illafulminat 
et tantum fulminaty quantum femina saeuit et: Lacaena talis caput 
aere protegit ut Amazonidum turba lauatur. neque quisquam 
opinor in tali enuntiati forma haesisset: qualis turba Amazonidum 
lauatur. quod autem aquis sequitur post lauatur huic rei Lach- 
mannus optime Catulli loco 64, 240: 

haec mandata prius constanti mente tenentem 
Thesea ceu pulsae uentorum flamine nubes 
aerium niuei montis liquere cacumen. 

patrocinatus est. 

iam uides, si recte disputauerim , defendi omnino non posse 
librorum DV lauantur. sed uir doctissimus, ut commata illa eui- 
taret suamque lectionem lauantur seruaret, hos uersus post u. 16. 
transposuit. at hac mutatione num effecit, ut omnia bene coirent 
sanamque praeberent sententiam? non hoc, sed primum ut duae 
praeterea mutationes necessariae essent talis et pro qualia et et 
uersata pro librorum armata siue capere arma^ deinde ut retento 
archetypi capillis pro nudis reponendum mderetm fluidis, quam- 

uis pudor Helenae (u. 20) multo melius nudis papilUs quam 
fluidia capillis conueniret, postremo ut sententia oreretur prorsus 
inepta. nam his coniecturis probatis poeta, cum id ageret ut 
uirginum^Spartanarum uirtutem describeret, nescio cur subito ad 
Castorum laudes transiret. contra tradito ordine uersuum retento 
rectissime feminae sic corpus exercuisse dicuntur ut Castor et Pollux. 
si autem nibil transponendum est; illud fluidis iam dici omnino 
non potuit, ut capillia archetypi errore ortum esse ex papillia 
sequeretur. restat ut librorum DV armata^ pro quo codex F 
interpolationem et metro et constructione recta cassam exhibet eat 
armata^ a nequissimo Propertii castigatore profectum esse notem 
qui, cum cepiase exspectaret, coniecturae operam dedit. Sed de 
hac re exponendi onus iam Bentleius Hor. od. I, 16, 14 mihi 
dempsit, cuius exemplis adde Ouid. Heroid. XX (XIX), 1 1 : 

inuenies illic id te spondere, quod opto 
te potius, uirgo, quam meminisse deam. 

et CatulL LXIV, 124 sqq.: 

saepe illam perhibent ardenti corde furentem 

clarisonas imo fudisse e pectore uoces 
126: ac tum praeruptos tristem conscendere montes 

128: tam tremuli salis aduersas procurrere in undas 

130: atque haec extremis maestam dixisse quefeliis. 

IV, 1, 28. nec rudis infestis miles radiabat in armis: 
miscebant usta praelia nuda sude. 

potestne aliquid praeclarius et breuius dici? duabus enim rebus 
cur tum miles non radiauerit signiiicatur. primum enim usta 
sude pugnabant i. e. sine fulminantibus gladiis, sine cuspide micante, 
sed usta i. e. igne durata sude, deinde praelia nuda miscebant i. e. 
sine ferrea lorica. quis uero qui nouit Propertium non sentiat 
ex ipsius poetae ingenio quasi effluxisse praelia nuda? quam 
lectionem si conferimus cum archetypi praelia facta aude pos- 
sumusne hoc non putare interpolatum ? certe si nuda non genui- 
num est numquam elegantior exstitit corrector. neque igitur ex 
illo facta aliquid elici debuit, nam etiam ficta prae nuda languet 
sordetque. 

III, 11, 34 sqq. — et totiens nostro Memphi cruenta malo, 
tres nbi Pompeio detraxit arena triumphos! 
tollet nulla dies hanc tibi, Roma, notam. 
issent Phlegraeo melius tibi funera campo. 

F hec tibi Pompeio exhibet, ex quo editor nuperrimus uersu 36 
cum Lachmanno post u. 39 et u. 40 post u. 35 transposito, ut 
quod uersu 37 legitur tibi haberet quo referretur, tres ubi Pompei 
effecit. sed sine causa idonea Lachmannus uersuum ordinem mu- 
tauit. quomodo enim uersu 36 post uersum 35 posito Gaesar 
uituperetur? an non dedecori Romae erat et quasi nota superbo 
illi populo inusta, quod Aegyptii tribus illis triumphis — quasi 
spoliis — detractis gloriabantur? deinde non dubito, quin Pro- 
pertius uersus 37 tibi ad Pompeium referre potuerit, quamuis 
uersus 36 tibi de Roma dictum esset. certe si ille uersus post u. 
35 recte legitur tibi uersus 37 eo quod iam 35 u. oratio ad Pom- 
peium derigitur excusari nuUo modo potest. sin post u. 39 po- 
nendus est, illud tibi uersus 37 apud Propertium omnino nullam 
habet offensionem, de qua re Lachmannus ad IV (III) 12, 44 ex- 
posuit. quamquam uir ille doctus pleraque hujus usus exempla 
coniecturis aut defectuum notis positis e medio tollit, in qua re 
uoluntatem magis sequitur quam rationem. praestat igitur nullo 
pacto illud hec Ubi. utrum autem probabilius est, doctum inter- 
polatorem sine causa tres illos triumphos in Propertium intulisse 
an Italum minus antiquitatis doctrina adiutum pro eo quod inter- 
pretari non potuisset tres ubi expeditum illud hec tibi posuisse? 

Sed cum iam ad alia animus festinet haec hactenus. nam 
longe plurimis locis primo aspectu uidemus quanto Neapolitanus 
nouis illis libris interpolatis praeferendus sit, nonnuUis locis ele- 
gantiore quodam sensu commoti illum codicem sequimur, interdum 
per se nihil interest utrum nouorum librorum an Neapolitani lectio- 
nem recipiamus, numquam exceptis quattuor illis locis necessario 
Duperrimae illi recensioni aliquid tribuere cogimur. 

1. 

Lachmanni et Jacobi error Groningano niminm tribuentium, 

quamquam Keilio et Hauptio praeeunte ab omnibns qui postea 

Propertio emendando operam dederunt animaduersus est multique 

inde loci correcti sunt, tamen etiam nunc nonnuUas lectiones im- 

merito in surdo situ iacere persuasum mihi est. sunt autem hae: 

II, 15, 49: ta modo dum lucet fructum ne desere uitae. 

noluerunt uiri docti Sexto nouam et pulchram cogitationem con- 

cedere, noluerunt eum uitam diei mortem nocti comparare, quam 

ob rem uulgare illud et pedestre dum licet ex Groningano acci- 

uerunt admissa coniectura quae non sententiae aliquo modo 

mancae sed metro explendo inseruit, quamquam ipse poeta supra 

dixerat: 

dnm nos fata sinunt oculos satiemus amore: 

nox tibi longa uenit nec reditura dies. 
quem locum non tractaui ut nouum aliquid proferrem — scio 
enim Lachmannum a. 1829 dum lucet edidisse et Hertzbergium a 
quo prorsus abiudicant sensum elegantiorem de hac re iam mo- 
nuisse — sed quod usque ad hunc diem rectissima haec sententia 
non probatur et, si genuina putetur illa Neapolitani lectio quae est 
dum lucetj nullus locus restet quo hic liber interpolatus esse cre- 
datur. 
I, 15, 33 N exhibet : Muta prius uasto labentur flumina ponto, 
30 annus et inuersas duxerit ante uices, 

qnam tua sub nostro mutetur pectore cura: 
sis quodcumque uoles, non aliena tamen. 
quam tibi ne uiles isti uideantur ocelli 
per quos saepe mihi credita perfidia est. 
35 hos tu iurabas, si quid mentita fuisses, 

ut tibi suppositis exciderent manibus; 
et contra magnum potes hos attollere solem, 
nec tremis admissae conscia nequitiae? 

qui est sententiarum nexus, si cum Lachmanni amico Got- 
tingensi Emesto Schulzio ex Groningano nam mihi restituimus? 
Propertius fastidiosum in summo suo periculo frigus Cynthiae 

questas suam fidem magoifica sane oratione affirmat (29 — 32). 
quo uersu cum fidei affirmationem finitam et ad summum ora- 
• tionis fastigium peruentum esse appareat, mirum in modum flac- 
cescit haec sententia aemper oculos tuoa quamuis perjidos tamen 
amaboy praesertim cum illo nam quod nimis pedestrem orationem 
sapiat inepte annectatur. quid uero sibi uult is qui sequitur de 
luminibus excufsus nimis externo ut uidetur uinculo superioribus 
assutus? contra si post u. 32 finitam esse sententiam ponimus, 
restituto uocabulo quod est tibi poetam Cynthiae a u. 33 — 38 mi- 
nari manifestum est: cum iuraueris ut perfidi oculi tibi exciderent, 
caue ne illi oculi uiles tibi uideantur; sunt enim uiles et excident. 
quam sententiam quod editor nuperrimus per dum cum praecedente 
enuntiato coniunxit, satis ineptam exceptionem magnificis illis uer- 
sibus addidit. nam aduersatiua particula egemus, ut suam huic 
loco lucem reddamus. neque dubium est quin Propertius at ualde 
sibi adamatum praetulerit, cum sed uix utatur nisi sententiam 
praerumpat. iam igitur scribe at Ubi. nam similitudinem litte- 
rarum curari propter quam uersus 31 non necesse est. 

II, 1, 31. aut canerem Aegyptum et Nilum, cum tractus in urbem 
septem captiuis debilis ibat aquis. 

haec Groningani lectio quamquam sine offensione est, nulli tamen 
continget ut unde Neapolitani attractus uenerit explicet. sed edi- 
toris nuperrimi atratus probare nequeo. nam simulacra fluminum 
ferculis per triumphum lata — agitur enim de Augusti triumpho 
anni 725 — arundine et aliis naturae eorum indicibus ornabantur. 
quomodo autem communi ac uulgari uestimento Romanorum flu- 
uiorum ficta poetico artificis animo forma perdi et ars sculptoris 
uelari potuit? itaque scribas: cum ah tractus in urbem nt l, 11, 5 
ex Neapolitani adducere recte ah ducere restitutum est. iram enim 
et contumeliae illius uoluptatem illud ah significat ut II, 33, 11: 
ah quotiens quernis laesisti frondibus ora. 

et III, 25, 14: ah speculo rngas increpitante tibi. 

II, 24, 1. Tu loqueris, cnm ) sis G iam noto fabula libro 



l } 818 G 

i sit N 



et tua sit toto Gynthia lecta foro? 
qqoi non his uerbis aspergat tempora sudor? 
aut pudor ingenuus aut reticendus amor. 

quod un. seqnentibus poeta excusat, cur uiles quaerat, uersus 
qnartus necessario ut amici cuiusdam conuicium sic explicandus 
est: aut pudicus esse nec niles quaerere debuisti aut non de Gyn- 
tbia canere. neque cur amicus ille hoc dixerit obscurum est, nam 
certe ridiculus uidebatur sanctus Veneris uates sordida scorta in- 
sectans. iam igitur teneas ob eam causam amicum impudicitiam 
Sexti uituperasse quod de Cynthia ille narrasset. tum hoc quoque 
intelleges: tu loqueris cum Cynthia tua toto foro lecta sit i. e. tu 
tam impudica uerba iacis cum in toto foro de Cynthia legatur^ 
qnam non antea te relicturum esse cecinisti quam inuersas annus 
uices duceret. idem fere sonat quod Neapolitanus exhibet tu lo- 
queris cum sit iam noto fahula libro sc. Cynthia. quamquam 
igitur Neapolitani lectionem praestare non ausim dicere, id tamen 
dubium mihi non uidetur quin optimam sententiam praebeat. 

II, 30, 19 sq. nam iam, dure, paras Phrygias nunc ire per undas 
et petere Hyrcani littora nota maris. 

quintus casus ille masculini generis Puccio debetur uel alii illius 

aeui emendatori, Groninganus dura exhibet, quod Cynthiae ineptam 

bellandi cupidinem tribueret. nec minus coniectura num ex nunc 

ortum est. quid porro de sententia dicam? post patheticam illam 

uersuum 1 — 10 orationem, post ualidas blandasque uersuum 12 — 18 

cogitationes paene inepte sequitur interrogatio quae est: num iam 

pa/ras me relinqueref hoc enim Gynthia iam sciuit, contra hoc 

consilium iam antea pugnauit. 

mihi igitur ne duabus quidem coniecturis probabilis sententia 

orta esse uidetur. quae dubitationes codicis N lectione firmantur 

quam maxime. hic enim : nunc — nam non merus priraae manus 

error est, cuiusmodi multi ab illo librario commissi obuii sunt 

— tamen immerito Phrygiae nunc ire per undas, hoc tamen im- 

meritOy ubi tn firmatur editoris nuperrimi codicum DV lectione tu^ 

ex iam dura paras uUo modo fieri potuisse nego. itaque libri 6 

uerba interpolata esse sequitur. ut autem medelam huic loco affe- 

ram, non prius sed posterius nunc corruptum esse dico. puto enim 

mero errore illud uocabulum bis positum esse, quales corruptelae 

sexcenties et apud Propertium et apud alios et apud cuiusuis 

linguae^scriptores inueniuntur. itaque hoc propono: 

2 

nunc tamen (immerito!) Phrygias potes ire per nndas 

et petere Hyrcani littora nota maris 
spargere et alterna communes caede Penates 

et ferre ad patrios praemia dira Lares? 

i. 6. nunc quamquam te tam blande allicio tu tamen (immerito 
hoc patior) a te impetrare potes ut Phrygias eas per undas? iam 
agnosces stili robur quod et hunc locum et totum carmen decet. 

III, If 28. omnia post obitum fingit maiora uetustas: 
maius ab exequiis nomen in ora uenit. 

sic G, N: famae post — uetustae, quod cum ex Groningani omnia — 
uetustas oriri non potuerit, a Neapolitano potius proficiscendum est: 

famae post obitum fingit maiora uetustae: 
maius ab exequiis nomen in ora uenit. 

uetustas propter /ama^ ineuntis uersus corruptum est. 

2. 

Etiam uetus is Bernhardini Vallae codex minorem Neapolitano 
auctoritatem habet. quod quamquam a Keilio et Luciano MuIIero 
intellectum est, tamen usque ad nouissima tempora quattuor illarum 
membranarum lectiones editionibus ferebantur. 

II, 22^ 48. Quanta illum toto uersant suspiria lecto, 

cum recipi, quem non nouerit illa, putat. 

nbi N: cur recipi quae non nouerit ille uetat. et G: cur recipi 
quem non nouerit ille putat 

III, 7, 22 ubi Pucci codex ar^inm, N offinni, G argiuis^ 
editio Regiensis argiuum, 

lY, 1, 73. auersis musis cantas, auersus apollo, 
ubi N: accersis lacnmas cantas, — 

IV, 4, 55. si coniux pariamue tua regina sub aula, 
nbi N: aic hospes. 

altero loco (III, 7, 22) librarius codieis Vallae scribae Nea- 
politani lapsum calami euitauit, tertio (IV, 1, 73) recte ni fallor 
editor nuperrimus accersie lacrim^s cantam. ut enim u. 74 magus 
ille dicit: poscis non ut tibi uideris praeclara et laudanda uerba, 
sed mala et pigenda, sic u. 73: non gloriam, sed lacrimaa can- 

iando tihi accerais, itaque incipiunt illa enuntiata quasi id diceretur, 
quod poeta uellet, sequuntnr praeter expectationem quae magus euen- 
tura esse putauit. ex qua lepida sententiarnm quasi mixtione id ^uod 
alibi non dicitur lacrimas accereie explicatur. nam gloria honores 
recte accermntur (Curt. 8, 13 fin. 10,5). neque id ualde illi lec- 
tioni accersis lacrimaa cantans obstare mibi uidetur, quod Vah- 
lenus mecum communicauit, Ouidium Amorum III, 12, 17, 18: 
auersis utinam tetigissem carmina Masis 
Phoebus et inceptum destituisset opus! 

scripsisse sibi uideri cum memoria teneret Propertii: auersis Musis 
cantaa, auersua Apollo. ultimo loco (IV, 4, 55) egregie Vahlenus 
si posces^ primus uersus (II, 22, 48) mihi restat emendandus. 

atque primum in codice N quattuor unius uersus corruptelae 
inessent, si Vallae libro uerum praeberetur. neque id facile intel- 
legitur quomodo scriba in uerbum quod est uetat inciderit et sensu 
cassum et litteris a pufat diuersum. contra si Neapolitani lectionera 
antiquiorem credimus, cum omnes in uerbis ille uetat difficilibus 
intellectu haererent — illum enim deceptum amatorem esse puta- 
uerunt, — facillime aliquem in ille putat incidere necesse erat. 
longius librarius Pucciani codicis in emendando progressus est. 
denique ambigua est uulgatae illius lectionis sententia. quid enim 
significat putat recipi quem non nouerit illa nisi putat prorsus 
ignotum hominem ab ea recipi, quod summae leuitatis esset. Lach- 
mannus contra sic explicat: putat recipi aliquem, quem tamen illa 
omnino non nouit nedum recepit, sed ego hanc posteriorem sen- 
tentiam nisi a balbutiente sic uerbis inuolutam magis quam pro- 
nuntiatam esse nego, priorem miram duco, quod nescio cur infelici 
illi amatori statim ignotus ille riualis in animum uenerit cnm noti 
non minus periculosi essent. 

quibus causis commotus eo perueni, ut num forte quid sub 
Neapolitani uerbis lateret periclitarer. itaque hoc iam perpende: 

quanta illum toto nersant suspiria lecto: 
cur recipij quam non nouerit, ille uetatf 

i. e. cur riualis iate^ qui eam impediuit quominus ueniret, uetat 

eam a me recipi quam ille pro mea puellae familiaritate ne nouerit 

quidem? cur ille sibi ignotam puellam ei eripit^ qui iam dudum 

2* 

illiua amori seruiebdtf cuius coniectiirae efficiendae cansa id 
mutani; quod ipsi libri uon consentientes tradiderunt. sed iam 
audio quae mihi exprobrentur et obiciantar. erunt enim, qui in- 
terrogent: quis hoc augurando poiius quam cogitando aasequi potest 
deceptum amatorem uersu 48 loquif quomodo fieri potuity ut Pro- 
pertius ipsius amdtoris uerha incipere non accuratius aignificaretf 
nam hoc concesso id non uereor ne quis uocem ille ad riualem 
referri posse neget (Cfr. 11, 9, 1 et 48). sed ne ilhid quidem 
obesse mihi uidetur. commonefacio enim uiros doctos carminis 
II, 30, quod utrum totum Propertius canat an primum Cynthia 
ultimum poeta etiam hodie dubiiatur. neque similem ineuntis car- 
minis II, 24 rationem esse hic ommittendum est. 



m. 

1. 

Lachmannus postquam ex Ouid. trist. II, 465. 6. nonnuUa 
carmina Propertii aetatem non tulisse recte collegit, eum in priore 
libri II parte interdum sententiarum filum interruptum putaret, 
hic foliis archetypi amissis uulnus illud poetae nostri carminibus 
inflictum esse censuit. deinde mirum illum libri secundi locum 
(II, 13, 25): 

sat mea sat magna est, si tres sint pompa libelli, 
quos ego Persephonae maxima dona feram, 

nisi aliquando tertio libro lectus esset intellegi posse negauit. 
itaque cum ceteris foliis id quoque amissum esse putauit^ in quo 
inscriptio tertii libri scripta fuisset. Quae coniectura ut prorsus 
certa eo demonstrari uidebatur quod carmen II, 10 noui libri 
Augusto dedicati prooemium esset. 

contra hanc sententiam omnibus sagacissimam uisam Heim- 
reichius ita pugnauit, ut Nonii testimonium protraheret qui III 
(IV L.) 21, 44 ex tertio libro afferret. sed hoc solum nil contra 
Lachmannum demonstrare apparet. Hertzbergius contra carmen 

II, 13 cum aliis ab amicis editionem posteriorum trium Propertii 
librorum post mortem poetae curaDtibns in secundum illatum esse 
ex tertio libro contendit. quod ita probare conatur ut huius tur- 
bationis uestigia ostendat. primum enim carmen 12. totam illa libri 
secundi parte narratam amoris fabulam interrumpere. sed de illa 
amoris fabula nil constat. deinde IX, 41 — 52 et XIII, 43—58 
unam elegiam fuisse. at quidni poeta in c. 9 post scelestam Cynthiae 
perfidiam fidissimum suum animum depingere potuit? quod fieri 
potuisse ipse Lachmannus in editione Berolinensi concedit. tum 13, 
43 — 58 neque cum Hauptio ut unura integrum carmen neque cum 
Hertzbergio post 9, 41 — 52 poni neque omnino a praecedentibus 
uersibus secerni debuit. nemo enim explicabit uersum 13,51: 
tu tamen amisso nonnumquam flebis amico, 

qui nisi Propertium obiturum esse antea dictum erat non intelli- 
gitur. non multo ab hac opinione nouissimi editoris sententia distat, 
qui elegias II, 7 — II, 13 ex tertio libro huc insertas esse arbitratus est. 
sed illius disputationem refutare longum est. certe neuter horum 
uirorum doctorum de turbatione illa librorum aliquid demonstrauit, 
neque quisquam Lachmanni quae est de decima elegia sententiam 
refutauit, quod nisi factum est, inanes sunt illorum disputationes. 
stat igitur Lachmanni ratio quamquam suspicionem Heim- 
reichius mouit. 

2. 

sed ego aliam uiam ingressus sum. primum enim uideamus de 
defectibus. 

atque in sexto carmine secundi libri poeta a u. 1 usque ad 8 
turbam amatorum Gynthiae describit, a u. 9 usque ad 14 anxias 
suas suspiciones, ut inde quantopere se ille nepotum grex laedat 
appareat. deinde a. u. 15 usque ad u. 22, praeliis quae eiusmodi 
puellarum rapinis orta sint enumeratis, per Romulum qui Sabinas 
intactas rapuisset sui temporis nepotes feminas corrumpere doctos 
esse putat. quod, cum non solum uirorum scelere sed etiam 
feminarum leuitate fiat, eas heroinas praedicat quae reuera pudicae 
fuerint. templa contra Pudicitiae sine uera pudicitia non nauci 

habet (23 — 26). iam ad huius intemperantiae causam pergit eam- 
que manum quae obscenas tabellas prima pinxerit, damnat(27— 34). 
sequitur hoc: 

sed non immerito: uelauit aranea fanum 
et mala desertos occupat herba deos. 

i. e. sed non immerito tam corruptos mores deflemus. nam deos 
contemnimus. quam meam distinctionem nisi probaueris, ne defectu 
quidem concesso habebis quod intellegatur. neque difficile, opinor^ 
animo audimus quod audiui, si quidem recte poeta noster ineunte 
carmine dixit: 

et merito! quoniam potui fugisse puellam. 

hoc modo Sextus postquam de communi morum morbo dixit, ad 
Cynthiam optime reuertitur uersibus 37 — 40. uersu autem 41 post 
puellae perfidiam suam fidem prorsus eodem modo praedicat, quo 
II, 21, 19, ubi, postquam tota elegia Cynthiae leuitatem castigauit, 
sic concludit: 

nos quocumque loco, nos omni tempore tecum 
siue aegra pariter siue ualente sumus. 

deinde in septima elegia post u. 12 noua sane sententia incipit, 
deest nihil. sic enim uersus illi cohaerent: non eius faces perdere 
possem, quae non nuptiis sed uero amore nupta mihi est^ non 
possem domum tuam clausam praeterire respiciens limina tua pro- 
dita et q. s. itaque haec est summa sententiae: citius morior quam 
uxorem duco {7 — i2), sed etiamsi ducerem tamen patriae nilpro" 
dessem^ contra in amore Castor sum et gloria ad Borysihenidas 
lata est, 

quid uero de octauo carmine dicam? frustra semper te uene- 
ratus sum (11, 12), 

ergo iam multos nimium temerarius annos, 
improba, qui tulerim teque tuamque domum! 

i. e. ergo iam multos annos nimium prqfecto temerarius eram^ sub 
qua sententia latet satius fuisse iam dudum duram dominam relin- 
quere. iam arctissime cum illo qui tulerim teque tuamque domum 
sequentia cohaerent: an non semper ut seruum me tractastiy an 
usque in caput meum uerba seruo digna iaciesf nam id non uereor 

ne quis illud eram difficile ad temerariua audiri dicat. multo certe 
audacius illud exemplum est quod legitur III, 7, 49 sq.: 
non tulit hic Paetus stridorem audire procellae, 



sed Chio thalamo aut Oricia terebintho 
et fultum pluma uersicolore caput. 

haud pauca praeterea adsunt non minus dura uelut 11, 9, 43: 

te nibil in uita nobis acceptius umquam: 
nunc quoque eris, quamuis sis inimica mihi. 
II, 20, 26. quicquid eram, hoc animi gratia magna tui. 
III, 15, 35. sera tamen pietas. 

III, 16, 1. nox media et dominae mihi uenit epistola nostrae. 

IV, 8. 37. Lygdamus ad cyathos, uitrique aestiua supellex, 

et Metbymnaei Graeca saliua meri. 
Nilotes tibicen erat, crotalistria Phyllis, 
et facilis spargi munda sine arte rosa. 

neque magis post uersum 9, 48 quidquam deest. nam 41 — 46 
poeta dicit se numquam aliam amaturum esse, tum Gyntbiae per- 
fidiae reminiscens non Cynthiam sed riualem detestatur. neque 
solum adeo eum odit, ut eum lapidem fieri cupiat, sed etiam ut 
ipse suam uitam despondeat , dummodo odiosus iste simul Orcum 
uisat. optime autem poeta ultimos uersus annexuit, cum notionem 
coniungentem ob regna in capite huius enuntiati poneret. quod iam 
Vahlenus, cum quartam Propertii Hauptiani editionem curaret, eo 
significauit, ut defectus signum tolleret. 

tum decima elegia tam bene incipit sed tempus quam I, 17 
et merito. adde etiam illud tamen Ou. Heroid. XI, 1. et at ib. XII, 1. 
undecima quamuis parua ita tamen comparata est ut nihil desi- 
deretur. ergo ne uno quidem loco aliquid intercidisse demonstrari 
potest. 

3. 

Minus etiam Lachmanni explicationem clarissimi illius loci 

II, 13, 25 probo: 

sat mea sat magna est, si tres sint pompa libelii 
quos ego Persephonae maxima dona feram. 

nam poeta quod neque diuitiis neque auorum triumphis gloriari 
potuit, nil nisi carmina sua secum ferre cupit. quod si dieere 
uoluit, quid eum mouit ut accuratum libellorum suorum numerum 
adderet? quid fecit ille numerus ad rem? accedit quod Sextus 
non proxime imminentes sed qnandocumque futuras exsequias de- 
scribit^ ut numero definito uti uix potuerit. quid si canis annis 
poeta se obiturum esse cogitasset? num ne tum quidem plus quam 
tres libellos secum ferre uoluisset? 

sed ut tres glebae in corpus inhumatum naufragi iaciuntur, 
ut tres lanei orbes circa focum sacrificantis eunt, ut tres flammae 
accenduntur cum deus in terram descendit, sic poeta noster Per- 
sephonae tres libellos donaturus est. neque ob aliam causam Ti- 
bullus I, 5, 16: 

uota nouem Triuiae nocte silente dedi. 

Triuiae, triformi deae, nouem i. e. ter tria munera dedit. Graecos 
quoque tria saepe avad^^fiara dedicasse constat. nec Propertius 
in eam sententiam libellos dixit, in quam Ouidius trist. V, 1, 1: 

Hunc quoque de Getico, nostri studiose, libellum 
littore praemissis quattuor adde meis, 

sed in eam, in quam ipse I, 11, 19 

Ignosces igitur si quid tibi triste libelli 
attulerint nostri. 



4. 

postremo tertium et ni fallor grauissimum Lachmanni argu- 
mentum quod est de II, 10, libri Augusto dedicati prooemio, ita 
refello, ut Lachmannum uu. 23, 24 non recte explicuisse contendam. 
apparet enim sic uirum summum locum illum accepisse: quia 
adhuc Musa epica non doctus sum ad laudis carmen ascendere 
nequeo sed pro laudia carmine nunc uiliora eacra i, e. carmina 
amatoria tibi dedico. at ut corona illa quamuis non capiti tamen 
signo datur, sic Propertius carmina laudis non in caput sed ante 
pedes Augusti se ponere dicit i. e. promittit carmina laudis, sed 
talia qualia fingere ualet. itaque si medio libro hanc elegiam le- 
gimus, sub uilibus illis sacris ea carmina, quae uoluit fingere 

finxit mimquam, intellegimus, sin ineunte necessario aat toto libro 
aut maiore eius parte Augnstum celebrari exspectamus. 

noli igitur de quinque Properti libris Lachmanno credere. 



IV. 

1. 

Antequam quo tempore priores tres Propertii libri scripti sint 
definiam, id quaerendum mihi uidetur utrum eodem tempore an 
diuerso secundus et tertius liber editus sit. atque primum demon- 
strandum est, adhuc nuUa argumenta prolata esse quibus simul eos 
editos esse euinceretur. nam Barthius eo ductus est quod tertiam 
tertii libri elegiam anno 725 decimam secundi anno 730 tribuendam 
et carmen*^13 secundi libri ab ipso poeta ex tertio desumptum 
esse putauit. sed hoc pro nihilo esse modo exposui, illud plane 
ridiculum est, quod uersus III, 3, 43 — 46 nequaquam de triplici 
Augusti triumpho anni 725 agunt, et si agerent non ipsum tempus 
elegiae sed post quod tempus ea scripta esset demonstrarent. 
neque melius Lachmannus egit qui tertium suum quartumque 
librum ideo simul editos putauit qilod Propertius et II, 10 (III, 1) 
et III (IV) 24, 25 quinquennio illo amoris fessus scripsisset. sed 
neque in illo quando scripta puella mea est odium et simultas 
inest neque si inesset bis simultatem ortam esse improbabile esset. 
accedit quod II, 10 annum 729 u. 730, III, 24, 25 annum 732 
sibi poscere infra demonstrabitur. cumque Hertzbergius nil aflferat 
cur Barthium Lachmannumque sequatur (p. 227) non uideo quid 
impediat quo minus meam sententiam probare studeam. 

atque primum paullo accuratius uelim secundi et tertii libri 
prooemia compares. quid? in secundi libri prooemio nullam dicit 
corporis motionem nullam uocem Cynthiae esse, qua non ad car- 
mina fingenda summa amoris ui compellatur, suaque funera ex 
illius domo ductum iri. contra in prima libri tertii elegia de 
amata puella uix cogitatur. nam quod legitur 1, 40 
gaudeat in solito tacta puella sono 

de turba paellarum RomaDarum (2, 8) iutellegendum esse ex de- 

quentibus uersibus luculentissime apparet. nil igitur restat nisi hi 

uersus: 

15 fortunata meo si qua est celebrata libello: 

carmina erunt formae tot monimenta tuae. 
i. e. fortunata bercle ea est, si qua carminibus meis celebratur. 
neque enim recte Lachmannus Puccii es pro esi praetulit. nonne 
persentiscis quid frigoris insit in illo si qua est? ego certe non 
dubito quin eodem animo poeta nostrum carmen scripserit quo 
elegias 24 et 25 huius ipsius libri. sed tamen eodemne putas 
tempore illud prooemium secundo libro hoc tertio praemissum esse? 
porro magna cum elatione Propertius III, 1. 2 de aeterna sua 
gloria loquitur, quod dicendi genus neque decebat eum qui non 
nisi iuuenili illo libello notus erat neque inuenitur in secundo libro. 
nam uersibns II, 7, 17. 18. 

hinc etenim tantam meruit mea gloria nomen, * 
gloria ad bibernos lata Borysthenidas. 

non tam carminum quam amoris sui gloriam praedicat. sed optime 
hoc modo loqui potuit, postquam secundo libro edito reuera post 
Varronem CatuIIum Caluum Gallum fama quintum Propertium 
posuit. ubi uero poeta inuidam detrectatorum turbam (III, 1, 21) 
et scriptores frustra se aemulantes (III, 1, 12) commemorauit nisi 
in tertio libro? quod ego non miror. nam ante secundi libri edi- 
tionem illi non exstiterant. quis enim adulescentulo quamuis mira 
indole ornato inuiderit? 

deinde in multis secundi libri carminibus primus liber com- 
memoratur uelut: 
3, 3: nix unum potes, infelix, requiescere mensem 

et turpis de te iam liber alter erit. 
20, 21: septima iam plenae deducitur orbita lunae, 

cum de me et de te compita nulla tacent. 
24, 1. tu loqueris cam sis iam noto fabula libro 
et taa sit toto Cynthia lecta foro. 

num mero casu factum esse putabimus ut illa carmina in 
secundo libro tradantur non in tertio? immo post secundi libri 
editionem poSta iam non potuit hoc modo loqui. 

tum multo moderatior et pudentior Sextus est in tertio libro 

quam in secundo. nam magnum illum amoris feruorem nisi in 
elegiis 6, 8, 10, 20, 21 uix inuenies. 

neque quisquam negabit tertii libri uersiculos multo magis 
tenui pumice exactos decurrere. quod ut demonstrem pauca tan- 
tum affero quae singula fortasse casui tribuas, sed omnia si simul 
reputaueris non poteris opinor quin ad meam sententiam accedas. 

atqiie in secundo libro inter 676 pentametros 42 finiuntur 
uocabulis hyperdisyllabis i. e. G^^/q^q inter 100, in tertio 9 inter 
443 i. e. 2^V443 inter 100. in qua numeratione omisi uersus 
in nomina propria plusquam disyllaba cadentes. deinde in secundo 
libro Propertius semiseptenariam cum trithemimeri coniunctam 
uicies ter ita adhibuit ut etiam port tertium trochaeum auxiliaris 
caesura incideret, sedecim illius generis caesuras sine trochaicis 
adiuuantibus admisit. contra in tertio libro uicies quinquies cum 
cura, quater tantum negligentius caesura illa usus est. similiter 
septies sola semiseptenaria usus est in secundo libro i. e. semel 
inter 96 hexametros, in tertio ter i. e. semel inter 148. tum 
in secundo libro hexameter quinquies aut uocabulo quinquasyl- 
labo seu tetrasyllabo clauditur aut arsis quinti pedis plus quam 
monosyllabo thesis disyllabo uocabulo constat, in tertio libro 
illa licentia semel, haec numquam occurrit, quod Lucian. Muller 
praef. Prop. p. XLVIII obseruauit. cumque elisiones apud ele- 
gantissimum quemque poetam non adhiberentur nisi in prima 
thesi secunda arsi totoque quarto pede, Propertius contra hanc 
regulam in secundo libro sexies in tertio numquam peccauit 
quam obseruationem iam apud Eschenb. lib. miscell. societ. Bonn. 
p. 86 lego. 

haec omnia non potuissent fieri, si poeta libidini nescio cui 
indulgens carminum suorum ordinem turbasset simulque illos libros 
edidisset. immo elegiae tertii libri post secundi scriptae sunt et 
liber tertius post secundum in bibliopolarum manus peruenit 



2. 

cum iam ad ipsa tempora definienda peruenerimus, accedamus 
ad decantatos illos uersus: 

III, 25, 3: quinque tibi potui seruire fideliter annos. 

et III, 16, 9: peccaram semel et totum sum pnlsus in annum. 

atque Lachmannus qui septem amoris annos pro quinque sta- 
tuit excepto discidii illius uno anno, procul dubio grauissime contfa 
uersum priore loco positum peccauit. rectius Hertzbergius ita 
carminum tempora rimatus est ut per quinque annos Cynthia 
amata esset. sed hic in ea causa a uero fortasse aberrauerit quod 
Propertium in uersu III, 25, 3 discidii tempus excepisse sibi per- 
suasit. in qua re Lachmannum sequitur qui p. XXIII sic disputat: 
quomodo enim Propertium illo anno, per quem pulsus fuit, Cynthiae 
seruiiase censebimusf cui interroganti responderi potest: an non 
tenetur seruitio puellae durissimo qui in uiduo lecto frustra somnum 
quaerit amorisque perpetitur tormenta omnia, gaudiis fruitur nullis? 
itaque cum Lachmannus sententiam suam parum demonstrauerit, 
uideamus ipsi quid rei sit. atque Sextus discidii annum fortasse 
non inter quinque illos numerasset, si ipse Gynthiam reliquisset aut 
quamuis a Gynthia pulsus tamen ira commotus amoris feruorem 
ad uiles in quadriuiis et angiportis uagantes transtulisset nec uUo 
desiderio amoris cruciatus esset. at Cynthia pepulit Propertium 
neque credi potest eum tempora irae tam aequo animo tulisse, 
quamquam interdum non ueri feruoris sed palaestrae nitorem apud 
poetam nostrum aspici concedo. nostro quidem loco illud discidium 
saeuitiae Gynthiae exemplum est. qui autem propter discidium 
saeua ea esse potuit nisi contra amantem et desiderantem? itaque 
discidii annum poeta in u. III, 25, 3 non excepit. quod etiam 
magis intelleges si ad furorem illius loci attendas. summa enim 
ira incitatus poeta, cum describeret quam puella in fidissimum 
et constantissimum amatorem crudelis fuisset, certe maiorem potius 
quam minorem annorum numerum posuit. neque igitur octo annos, 
ut Lachmannus statuit, neque sex, ut Hertzbergius, sed quinque 
poeta Gynthiam amauit. 

3. 
nunc iam omni ui nitendum est ut primam primi libri ele- 
giam recte interpretemur. atque ut iam initio sententiae meae 
summam ponam^ haec elegia scripta est, cum poeta totum annum 

alterna amoris et odii Gyntfaiae unda iactatus esdet, Cyntbia po&tam 
nostrum ant nondum nouisset aut non admisisset. Lachmannus 
contra huius carminis tempore Propertium iam et amauisse et ama- 
tnm esse, nt ex discidii anno haec elegia esset, sibi persuasit. 
quam sententiam ut refellam tria argumenta aifero: primum si 
contulerimus carmina III, 24. 25 quibus finiuntur et tres amoris 
libri et poetae amor, illam pfimam primi libri elegiam qua se a 
Cynthia captum esse canat primo amoris tempore scriptam esse 
probabile fiet. deinde, ut rectissime Hertzbergius p. 42 exposuit, 
Milanionis exemplo Propertium non hoc agere ut dominam recuperet 
sed ut primo sese in puellae amorem insinuet demonstratur. post- 
remo hos nersus perpendas: 

uos remanete quibus facili deus annuit anre, 
sitis et in tuto semper amore pares. 

si enim poetam nondum a Cynthia amatum esse statuamus, recte 
se habet hoc: uos remanete quibus Amor annuity ego cui nondum 
annuit abeo. sed ex Lachmanni sententia, quod Amor Propertio 
iam annuit sed non assidue fauebat, hoc potius dici debebat: uoa 
remanete qui amamdni. alioquin enim eum ipsum quoque remanere 
necesse esset. 

iam quaeritur num Sextus hunc furoris annum inter quin- 
quennium illud numerauerit. atque mihi quidem poeta acerbissi- 
mum seruitium tulisse uidetur, quod ferrum et ignem et exilium 
toleraturus est maximeque omnium huius anni furoris eum poenitere 
necesse erat, postquam perfidiam puellae penitus perspexit. quid 
autem sequitur, si recte disputauimus? 

nostram elegiam ante ceter^s omnes ad Cynthiam missas uel 
Cynthiae amorem commemorantes scriptam esse et ex primo quin- 
quennalis illius seruitii anno nuUum carmen exstare. 

4. 

sed accedamus ad temporis definitionem carminis III, 4. atque 
Hertzbergius qui primus omnium pauUo accuratius Dionem in- 
spexerat ante annum 731 elegiam illam scribi non potuisse recte 
contendit. nam usque ad illum annum Augustus filium Phraatis 

Romae tenebat obsidem per eumque se omnia assecaturum esse 
sperabat. illo autem anno legati Parthorum et tropaea et captiuos 
se reddituros esse promiserunt, ut Augustus Phraatis filium patri 
remitteret neque mensibus proxime sequentibus Gaesar tanto 
spatio inter Italiam et Parthorum regnum interiecto Phraatis pro- 
missis stare cunctantis perfidiam adeo ut bellum decerneret per- 
spicere potuit. tum iam uere anni 732 Tiberis urbem inuasit, 
fulminibus cum multa alia tum hasta signi Augusti in Pantheo 
positi icta est, peste et fame permulti perierunt, ut tot tantisque 
malis irrumpentibus Italiamque deuastantibus Gaesar de bello Par- 
thico cogitare omnino non posset. cumque librum tertium post 
Augusti profectionem editum esse constet de qua re uide carmen 12., 
nullum tempus est, quo maiore necessitate Propertius moueri po- 
tuerit ut dedita opera carmen componeret quo quasi sub aspectum 
nostrum exercitus profectionem subiicit, quam ipsa illa Augusti et 
exercitus profectio quam Dionem secutus exeunti anno 732 tribuo. 
cum enim ille narret eo ortam esse annonae caritatem quam anno 
732 Augustus sustulit quod propter pestem ager coli non potuisset, 
post messem famem Italiam inuasisse apparet. quam etiamsi ip 
oUraig iiiiiqaig {.NQ . I . AI2HMEPAI) Gaesar expulit, ut in 
Monumento Ancyrano (pars graeca 3, 7 ed. Momms.) ipse de se 
gloriatur, tamen posteriore anni parte eum profectum esse sequitur. 



restat ut elegias III, 24. 25 cum prooemio illius libri post 
reliqua eius carmina certe post III, 4. 5 fictas esse demonstrem. 
uersibus enim 9—14 Propertius cum de pristino suo amore lo- 
quatur, non tam amoris quam elegiarum illius amoris memor est. 
nam uersus 9: 

quod mibi non patrii poterant auertere amici 
ad 1, 1, 25. 26: aut uos, qui sero lapsum reuocatis, amici, 

quaerite non sani pectoris auxilia, 
n. 10: eluere aut uasto Tbessala saga mari 

ad 1, 1, 19—24: At uos, deductae quibus est fallacia lunae 
et labor in magicis sacra piare focis, 

en agedum dominae mentem conuertite nostrae 
et facite, illa meo palleat ore magis, 
n. 11: haec ego non ferro non igne coactus 

ad I, 1, 27 : fortiter et ferrum, saeuos patiemur et ignes, 
u. 12: et ipsa 

naufragus Aegaea uera fatebar aqua 

ad carmen I, 17 referendi sunt. uides illos uersus non tam Cyn- 
tbiae quam lectoris cauaa scriptos esse. alioquin enim Propertius 
non tanta cum cura illos locos respexisset. si autem poeta non 
solum Gynthiam pristini amoris commonefacit sed imprimis lec- 
torem ad primi libri elegias ablegat, hoc carmen 24. in edendo 
tertio libro i. e. post reliqua tertii libri carmina ut apte ille liber 
finiretur factum esse apparet. id quoque ex eadem re colligimus 
carmen 25 cum c. 24 coniunctum unam elegiam esse — nam 
carmen fioiendi libri causa fictum etiam fine libri legi necesse 
est — quod iam antea mihi quidem propter artam harum elegiarum 
cohaerentiam certissimum uidebatur. postquam enim 24, 15—18 
se portum attigisse exsultauit, 24, 19 — 25, 4 se ut nunc bona ita 
antea insana mente fuisse exponit. 

sed licet aliis hoc quod modo exposui minus probabile uideatur, 
id tamen nemo negabit carmina 24. 25. post ce. 4. 5 scripta esse. 
alioquin enim alia s. aliae puellae essent, de quibus in cc. 4. 5 
poeta loquitur. sed Sextus Cynthiam illam esse lectorem credere 
uoluit, cum diceret III, 2, 15. 16 

fortunata meo si qua est celebrata libello! 
carmina erunt formae tot monimenta tnae. 

sed ut concedamus fieri posse ut poeta fucum lectoribus fecerit, 
tamen neque probabile est eum, qui tanta cum perturbatione animi 
quantam in cc. 24. 25 haberemus puellam reliquisset^ amoris sui 
libellos finire et edere noluisse', neque eum qui tam irato animo 
amorem detestatus sit paullo post (in c. 5) totam uitam amori dare 
uelle tamque felicem et quietum esse quam Propertius in quinto 
carmine est. 

6. 

cum igitur carmina 24. 25 post cc. 4. 5 i. e. post autamnuin 
anni 732 scripta sint, ut et oriendae et crescendae simultati tempus 
aliquod demus, amorem fine anni 732 desiisse necesse est. itaque, 
quod ex primo quinquennii illius anno carmina amatoria non exstant, 
prima primi libri elegia exeunte anno 728 uel ineunte 729 scripta 
est et tres priores libri inter finem anni 728 et anni 732 editi 
sunt. atque tertius ut dictum est fere exeunte anno 732, secundus 
ni fallor fere exeunte a. 730. nam anno 731 carmen III, 18 
tribuendum est, carmen III, 15 propter uersum 7: 

tertius baud multo minus est cum ducitur annus. 

fere exeunti anno amoris tertio i. e. fere exeunti anno 730. itaque 
ante hoc tempus secundus liber lanum aspexit. denique primum 
librum plus quam septem mensibus ante secundi libri editionem 
in lucem uenisse propter u. II, 20, 21. 22: 

septima iam plenae deducitur orbita lunae, 
cum de me et de te compita nulla tacent. 
necesse est. 



quibus cum rationibus ea quae praeterea certo de quarundam 
elegiarum tempore scimus aut nequaquam pugnant aut optime 
conueniunt. 

nam carmen II, 31. a. d. VIII id. Octob. anni 726 scriptum 
in primum librum soli amori destinatum poeta recipere noluit. 
duo enim tantum carmina primi libri non sunt amatoria, ultimum 
et paenultimum. sed illud more ueterum Romanorum lectori de 
ipso poeta narrat, hoc ad illustrandos uersus I, 22, 6—8 additum 
uidetur. 

neque minus cum his conuenit quod de carmine 11,10 explo- 
fatum est. nam u. 16 ad Aelii Galli expeditionem Arabicam re- 
spicit qui ut ex Strabone XVI, 4, 29 sqq., Dione LIII, 29, losepho 
Antiqq. ludd. XV, 9, 1 sqq. necessario colligitur (cfr. Momms. Mon. 
Ancyr. p. 74 sq.) aestate anni 729 Cleopatride Leucocomen pro- 
fectus fere nono uel decimo anni 730 mense Alexandriam rediit. 

atqae, quod Augustus multum illam Arabiae iouasioDem sibi pro- 
futuram esse sperauerat (Str. XVI, 4, 22) taraque res male gestas 
aegre tulit ut proditorem Syllaeum, Nabataeorum ducem, Romae 
interficeret (ib. 26), Aelium Gallum ex Aegypto reuocaret*), post 
infelicem illius expeditionis euentum poeta qui inflato ore diuinam 
Caesaris gloriam canit turpissimae illins cladis mentionem facere 
Don potuit. itaque illud carmen ante exitum anni 730 conditum 
esse sequitur. cui tempori etiam uersus 13. 14 conueniunt. nam 
filius Pbraatis tum Romae tenebatur ut pater quamuis inuitus 
omnia quae Romani imperabant facere coactus esset. tum propter 
uersum 15: 

India qain, Auguste, tuo dat colla triumpho 

elegiam non ante annum 728 scriptam esse demonstrabo. respicit 
enim is uersus ad Indorum legationem quam Dio LIX, 9 significat: 
xai ql ^lvdol nQOXfjQVxevadiisvoi TiQOtSQOV (pMav t6t€ ianei- 
aapTOj Orosius 6, 21, 446 ut dubium esse non possit narrat: 
inferea Caesarem apud Tarraconemy citenoria Hispaniae urbemy 
legati Indorum et Scytharum tofo orbe transmisso tandem inuene- 
runt. erat autem Caesar annis 728 et 729 apud Tarraconem. 

8. 

quae praeterea uiri docti de temporibus disputauerunt, aut 
dubia sunt aut falsa. nam ut exemplum adferam, quod Hertzbergius 
contendit Aelium Gallum Aegypti praefectum et Propertii amicum 
eundem esse, prorsus incertum mihi uidetur. sed antequam iudi- 
cemus conferamus 

I, 21, 4 sqq. Miles — 

pars ego sum uestrae proxima militiae. 

sic te seruato ut possint gandere parentes 

nec soror acta tuis sentiat e lacrimis. 

parentes illi fugientis militis parentes sunt, non mortui. nego enim 
illud enuntiatum sic accipi posse: sic te seruato, ut mei parentes 



*) iam enim initio anni 731 i. e. Herodis regni anno quarto decimo Herodem 
a Petronio, Aegypti praefecto, annonam emisse losephus tradidit (Antiqq. ludd. 
XV, 9,1). 

8 



Digitized by VjOOQIC 



34 

gaudeant. sed quid illins fugitiui militis parentum interesset de 
defuncto scire, nisi huius quoque parentes essent? itaque Gallus 
fratri haec mandata dat, unde iam recte accipies quartum uersum. 
quae cum ita sint, probabilissimum est mortuum illum Gallum Sexti 
amici fratrem fuisse illamque sororem, de qua uersu sextoaudimus, 
carminis duodecimi libri III Aeliam Gallam esse. sed etiamsi 
Gallus noster e gente Aelia erat, tamen dubitari potest an idem 
fuerit atque ille Arabicae expeditionis dux. noune potuit is aut 
pater aut patruus aut patruelis nostri Galli esse? sed ut illi Galli 
iidem sint, hoc meis cum rationibus non pugnat. nam Gallum ex 
Aegypto aestate anni 729 profectum paullo ante Augustus illi 
prouinciae praeficere potuit, de qua re prorsus nil scimus. itaque 
potuit Propertius illa carmina ad Gallum missa exeunte anna 728 
et ineunte 729 fingere. 

deinde elegiam I, 6 anno 727 tribuit, quod Tullus, anni 721 
consul, propter legem luliam anni 701 ab Augusto anno 727 
sancitam neque antea nisi rarissime laesam ante 727 in prouin- 
ciam abire non potuit. atque accedo Hertzbergio in ea re quod 
TuUum in patrui cohorte in Asiam profecturum fuisse illaraque 
elegiam post annum 726 necessario scriptam esse censeo. sed ipso 
illo anno compositam eam esse nego. nam propraetorum et pro- 
consulum numerus eo tempore multo maior erat quam prouinciarum, 
quod a triumuiratus temporibus usque ad annum 727 non omnes 
praetores et consules prisco more sed ut tribus illis tyrannis libuit 
prouincias nacti erant. quam ob causam una prouincia pluribus 
tributa est ut Dio testatur LIII, 14: xal x^oVw ijl^p %wi ndvrsg ol 
TOiovTOi €t xat nXeiovg tcop i&vcop ^<fav iXdyxavov avrd. sed ne 
sic quidem omnes prouincias suas primo uel secundo anno nan- 
cisci potuerunt. certe si Tullus iam anno 727 Asiam administra- 
uisset mirum hoc potius esset quam probabile. ego Tullum anno 
729 in Asiam abiturum fuisse probabile duco quod anni 721 consul 
ex ultimis erat quorum senatus in diuidendis prouinciis rationem 
habere potuit. 

tum carmen II, 7 anno 728 Hertzbergius tribuit sic argu- 
mentatus: Dio de hac lege postea Papio Poppaeo consulibus lata 
nihil narrat, atqui rem tam grauem non omisisset, ergo ei anno 

lex illa tribuenda est, ad quem Dio annotauit se propter legum et 
factorum uim omnia narrare non posse i. e. anno 727, ut illud 
edictum anno 728 sublatum esse probabile sit. sed primum non in- 
iuria dubitare mihi uideor, an tam accurate omnia Dio narrauerit, 
ut hoc modo ex silentio colligi posset. praetera Hertzbergius locum 
illum non truncatum adscribere debebat: snqanxs xal ivoiio&hei 
noXXd (sc. 6 AvYOV<SToq), ohdhv de d^Ofiai> xa^' ^xatfzov axQifioig 
im%iivai>j x^^Q^^ ? ^^" ^^ ^^yyQ^^f] nqocifoqd itfu. to 6' avzo tovto 
xal iv Totg sneiTa nqax&sttsi noi^^Cco tva fjifj xai di' oxXov yivct)- 
fAai> ndvia xd TOiavTa ins<f(piqooVj a fjifjd' amol ol ndvv amd fAsXsTCoV" 
Tsg dxqt^ovai. uerba diductis literis notata Hertzbergius omisit siue 
caecus siue ut detorto testimonio lectorem circumduceret. iam opinor 
apparebit ex illo loco de nostrae elegiae tempore prorsus nihil con- 
cludi posse. 

cetera quiuis facili opere corriget. 



de quarto Propertii libro cum multa quaerenda essent quae et 
quaestionem poscerent et suauissimum quaerendi laborem praeberent^ 
nil tamen ita animum allicuit quam Lachmanni sententiae censura, 
qui quartum librum fragmina rudia et indigesta ab amicis edita pu- 
tauit. semper enim mirum mihi uidebatur quod haec temere in ceras 
coniecta carmina tantam metri curam demonstrant* ut suo iure 
omnes periti poetae diligeotiam laudauerint. nec minus dubitaui 
an quae ex Lachmanni sententia ita non cohaererent ut ne puer 
quidem balbutiens uerba tam interrupta et dissipata iaceret, haec 
ita elaborari possent ut nil desideraretur. denique discere cupii 
utrum Propertius ungue morso stiloque sexcenties uerso carmina 
sua feruoris plena excogitasset an ingenii quoque nec solius molesti 
laboris fructum aspiceremus. 

quas quaestiones ut si non ad finem perducam tamen incohem 
iam primam elegiam optime cohaerere demonstrabo. 

atque uersibus 1 — 8 de aspectu quem Roma antiquissimis 

3* 



Digitized by VjOOQI^ 



36 

temporibus praebuit, uu. 9^16 de uetere ciuitate, uu. 17 — 26 de 
illius aetatis deorum cultu, uu. 27 — 30 de re militari poeta agit. 
primam autem partem sic instituit, ut uersibus 1. 2. in uniuersum 
omnia prata fuisse diceret cumque pratorum mentionem iniecisset 
de eo quoque lectorem certiorem faceret ubi bouum concubitus 
fuisset. atque magnificentissima Romae aedificia templa erant quam 
ob rem ea uersibus 5. 6 tangit. iam concludit hanc partem, cum 
duo loca nunc egregie ornata et frequentata tunc nuda et deserta 
fuisse narret, Capitolium et Tiberim sub Capitolio fluentem, ubi 
emporium nauium plenum pontes porticus splendidissimae campus- 
que Martius erat. nonne fatendum est breuissime poetam totius 
Romae imaginem quasi sub oculos nobis subiecisse, cum totam 
urbem collem et herbas, templa casas, celeberrima loca deserta 
fuisse diceret? unum tantum uideo quod iure aliquis uituperet, 
bouum dico mentionem iter^itam. sed hoc apud Propertium nullam 
ofi^ensionem praebere hoc loco demonstrabo: 

I, 2, 1 sqq. quid iuuat ornato procedere, uita, capillo 
et tenues Coa ueste mouere sinus 
aut quid Orontea crines perfundere raurra, 

ubi, cum primo uersu de ornato capillo, tertio de murra dicatur, 
non hercle bene capilli notio recurrit. 

deinde de ciuitate ita loquitur, ut a regibus exordiatur uu. 9. 10: 
unum fratrum focum ea fuisse regna quae postea maxima facta 
essent. iam pergit ad Quirites (11 — 14) qui tum temporis a se- 
natoribus non diuersi erant, ut Liuius quoque I, 8, 7: centum 
creat senatores siue quia ia numerus satis erat siue quia soli 
centum erant qui creari patres possent, hi Quirites non 
praetextis sed pellibus induti bucina cogebantur nec raro in prato 
senatum habebant. neque tum theatra erant, ubi postea magistratus 
senatores equites Romae honoribus afficiebantur. (15. 16.) 

porro de ueteris Romae deorum cultu agit. non tum Romanos 
ex libris Sibyllinis externos diuos quaesiuisse ut sese expiarent, 
sed oscillationibus et faeno adcenso se purgasse. sequitur de Vesta, 
Compitalibus, Lupercalibus ita ut uituperari nihil possit. 

in eo tamen recte uiri docti haeserunt, quod illud annuaque 
celehrare positum est quasi praecederet omnihus cura fuit^ cum 

tamen uersu 17 legeretur nulli cura fuit neque plane geminum 
exemplum quamquam similia Hertzbergius multa annotauit mihi 
notum est. sed nos qui semper construere coacti simus, ut enun- 
tiatum aliquod intellegamus, magis in hac re haerere puto quam 
ueteres qui ab infantibus hac lingua usi sint. neque praesertim 
cum uersus 18 interpositus sit, tam difficilis haec constructionis 
mutatio esse mihi uidetur, ut Propertium in omni genere auda- 
cissimum in elaborato carmine hoc euitaturum fuisse arbitrer. 

denique eorum uersuum quibus de re militari egit priores duos 
iam supra meritis laudibus extulisse mihi uideor. neque minus 
posterioribus neruosa inest breuitas: rustico galero tectus erat is 
qui prima praetoria posuit, antea enim milites tulerunt aprico 
frigida caatra Lare, et dux celeberrimus Tatius simul pastor erat. 

hoc modo postquam singillatim poeta de uetere Roma dixit, 
iam ad concludendam primam huius carminis partem progreditur 
sic: hinc i. e. ex his tenuissimis initiis Ramnes Tities Luceres orti 
sunt et Romulus triumphauit. deiude quod sequitur quippe non 
accipio ut Hertzbergius et erant qai debellari possenty propinquae 
ciuitates^ quae nunc uix comparent, tunc hostes haud spernendi, 
sed ita ut illam particulam ad uocem hinc referendam esse putem: 
ex his tenuibus initiis, nam Bouillae suburbanae ideoque peri- 
culosissimae tunc ipsa urbe maiores erant et q. s. ueram enim 
duco Groningani codicis scripturam: 

quippe suburbanae paruae minus urbe Bouillae. 

optime, quod Bouillae etiam tunc paruae erant, sed tamen minus 
paruae urbe. nam contra Neapolitani parua minus rectissime 
pugnauit Lachmannus, contra Lachmanni parua eminus Eschenburg. 
obseruat. crit. in Prop. Bonnae 1865. nec minus Gabii tunc pro 
Romae infirmitate maxiraa turba erat: 

et stetit Alba potens, albae suis omine nata, 
hac ubi Fidenas longe erat ira uias. 

atque hoc loco quod Fidenas uias prorsus singulariter dictum esset 
et optime Mullerus praef. in Prop. p. XLIX et L illam elisionem 
longe erat in suspicionem uocauit, Puccii longa — uia praeferam. quae 
lectio etiamsi coniectura effecta est, tamen fatendum est faciliorem 

emendatioDem inueniri non posse. nam postquam Fidenas — uia in 
Fidenas — uias mutatum est, necessario errore longa in longe abiit. 
sed qui hunc locum interpretemur? neque ita hercle ut Albam inter 
Romam et Fidenas sitam esse dicamus neque ita ut Albam Romae 
fuisse censeamus, ad quam ineptani sententiam Lachmanni inter- 
pretatio redit: stetit Alba hac ubi uiae Fidenas ducentes longae 
erant i. e. Romae. sed nonne necessario eo ducimur ut uia Fidenas 
s. uiae Fidenae non Romae sed Albae fuerint. quod autem uiam 
illam longam ad Albae cognomen notissimum longa referendam 
esse apparet, ut ob eandem causam et Alba et uia illa fuerit longa, 
uia Fidenas per totam urbem duxisse uidebitur: nec minus Alba 
tunc stetit i. e. nondum deleta erat et ibi quidem ubi longa illa 
/ uia erat, quo significatur eam urbem, in qua longa uia fuisset, et 
ipsam longam fuisse et potentem. quam sententiam pono quam- 
quam aliunde nil de Fidenate uia Albae scio. sed recte mihi uideor 
ex hoc loco eam collegisse. quam interpretationem si non accipis, 
ullam sententiam illi uersui subesse nego, coniecturam probabilem 
numquam inuentum iri tantum non affirmo. 

cum igitur a paucis pastorum casis Romam originem ducere 
expositum esset, ita hanc carminis partem concludit poeta, ut 
Romanum alumnum primis temporibus nil habuisse dicat, ne nu- 
tricem quidem humanam, ut eadem cogitatio quae iam in uu. 31 
— 36 erat etiam augeatur et ad summum gradum perducatur. 

sequitur secunda carminis pars. postquam enim uetustissimae 
Romae simplicitatem depinxit, quam tameu dei illis initiis pro- 
pitii fuerint narratur: huc i. e. ad terram modo descriptam quod 
Troia Penates misit melius erat quam si ibi remansissent. nam 
proficiscentibus iam bona erant omina (40 — 47), aduenientes in 
Italiam fausta terra excepit (48 — 54), aduenarum prolem ut nutriret 
Mars pater ipse lupam suam misit (55. 56). quam ultimam sen- 
tentiam poeta sic formauit, ut apta esset totius carminis clausula. 

iam Propertius, qui non una integra elegia sed additamento 
quodam consilium quod cepit exponere constituit, tertia parte sic 
pergit: miramini quod de moenibus loquor. sane quidem nunc 
moenia pio dispono uersu. in sequentibus nil est quod quis iure 
uituperet. 

in eo quod sequitur carmiue (I, 71 usque ad finem) Lach- 
mannus non recte post uu. 82. 86. 88. sententiarum ]nexum inter- 
ruptum esse censuit. postquam enim uates ille uu. 75 — 82 se no- 
biiibus proauis similem, huius temporis astrologis fallacibus prorsus 
dissimilem esse dixit, iam quae possit enumerat. tam magnificas 
et grandes res uelut Troia cades et Troica Roma resurges neque 
minus maris terraeque longa sepulcra se canere ualere (83—88). 
nam ne haeseris in illo: 

dicam Troia cades et Trdica Roma resurges 

quod est dicam talia qualia Roma cades et q. s. simili modo 
interpretandum est II, 5, 27: 

Bcribam igitur — ; 

Cynthia forma potens, Cynthia uerba leuis. 

nam hoc non totum idque ipsum est quod Propertius de Cynthia 
scribere uult, sed talia dicturus est qualia Cynthia et q, 8. nec 
minus apte confertur II, 28, 44: 

scribo ego per magnum salua puella Jouem. 

deinde uersu 89 uates ad duo sapientiae testimonia enarranda 
pergit. nec uersum 117 Lacbmannus notare debuit. nam pro. 
tu quoque Aia Oiliade naufragium passus tuae scelestae rapinae 
poenam dedisti optime poeta illius infortunio exultat: nunc i. e. 
cum nates iam rape uictor Cassandram. in uersu 127 non offendet 
qui etiam apud Ciceronem per particulam que ad prorsus nouam 
rem transiri scit neque solum ita ut totus locus finiatur, denique 
uersus 135 et 147 Heimreichius eo ab obiurgatione liberauit quod 
ijersus 135—146 Apollini dedit. 

secundi (uel potius tertii) carminis dispositionem et consilium 
tum demum intellegeraus si primum et secundum uersum recte ex- 
plicuerimus: 

quid mirare meas tot in uno corpore formas? 
accipe Vertumni signa paterna dei. 

i. e. miraris signum meum a Mamurio factum, in quo multae in 
uno corpore formae aspiciuntur? sed ego tibi narrabo de paterno 
signo in Etruria patria mea facto, quod inter praelia patriam de- 
seruit. nam necessario uersus primus de Mamuri opere intellegen- 

dus est, quod non nisi de signo interroganti de signo responderi 
poterat. ex quo id quoque intelleges nuperrimi editoris signape- 
tita quod elicuit ex sui scriptura petenda ferri non posse quod 
nequaquam poeta boc carmine de Mamuri statua narrat nisi forte 
extremis uersibus qui iam non ad id quod elegia nostra exponitur 
pertinent immo petenda interpolatum aut errore ortum est pro 
eo quod difficile intellectu erat aut uetustate obliteratum paterna. 
itaque consilium suum deus postquam dixit secutus se Tuscum 
fuisse narrat Volsiniis se Romam uenisse, ubi turba praetereuntium 
se iuuaret. antea hac Tiberim iter fecisse. tum delabitur in no- 
minis sui interpretationes usque ad u. 48., a quibus ad uestustum 
illud tempus quo aduenit uersibus demum 49—54 reuertitur neque 
illius aduentus eum paenitet sed semper illic in media Romanorum 
turba uersari cupit (55. 56) neque quidquam nisi sex uersus histo- 
riam signi sui adumbrantes expetit (57—6^). fecit igitur deus 
quod se uelle uersu secundo dixerat, ita tamen ut rem quae poetae 
omnium grauissima uisa est quasi per excursum interponeret. sed 
hoc quoque cur factum sit apparet. nam si sacra uel cognomina 
interpretari uoluit ita rem eam instituere potuit ut narrationi alicui 
a monumento quodam proficiscenti cogitationes suas intexeret. hoc 
si tenes iam post u. 10 optime u. 11 sequi concedes. neque in meritam 
uituperationem incidit illud uersus 19 mendax fama nocesuhi nocea 
idem sonat quod peccas ut in Heroid. XX (XIX), 35. uerum enim 
erat, Vertumnum fructus praecipere, falsa tamen illa nominis deri- 
uatio. sed quod Lachmannus uersus 23. 29. 31. 35. 39. 41 ab 
antecedentibus seiunxit, non possum quin uirum summum poetam 
uellicasse iudicem. nonnuUis enim locis Lachmannus in tractando 
quarto libro nimium taedio laboris sui indulsit. ego certe in his omni- 
bus nil uituperaudum esse censeo. primum enim per opposita 
poeta progeditur: puella et uir ero (23. 24), messor sed fero etiam 
arma ut messoris corbem (25 — 28), sobrius judex ebrius potor 
(29. 36), lachus Phoebus (31. 32), uenator auceps (33. 34), deinde 
haec opposita iam minus succedunt, sed uaria et mixta formarum 
copia optime Vertumni potentiam describit. ne id quidem quod 
deus post reliquas formas eam memorat, quae sibi propria sit, 
mirum uidetar (41 — 46). tum per at uersus 47 hanc partem 

praerampit et ad prepositam narrationem redit. denique uersus 57 
cur apte sequeretur post u. 56 iam signiiicaui. 

in tertio carmine, in quo Lachmannus nibil castigauit, quod 
ego unius loci castigator existo uelim mibi ignoscatur. Arethusa 
enim cum dicat u. 1 1 haecne marita Jides indignatur quod maritus 
i. e. uir sancto Hymenaeo sibi coniunctus se reliquerit. imprimis 
autem non perfidiam sed coniugis perfidiam uersibus 11 et 12 ab 
Arethusa exagitari eo coUigitur, quod longa Lycotae mora uersibus 
13—16 ex malis nuptiarum ominibus explicatur. sed si Arethusa 
mariti scelus uu. 11 et 12. exprobrare uoluit, potuitne hoc langui- 
dius instituere quam si in altero enuntiati membro omnino non 
commemorauit nuptias? 

— et pactae sunt mihi noctes, 
cum rudis urgenti bracchia uicta dedi? 

itaque uideamus num accita codicis Neapolitani lectione auia hanc 
notionem in posteriorem uersus 11 partem inferre possimus. nam 
quod uulgo scribitur et pactae sunt mihi noctes et quod Baehrensius 
ex codicibus D V desumpsit hae sunt pactae mihi noctes interpolata 
esse apparet neque qui ex his lectionibus auia ortum sit enucleari 
poterit. Etiam Hauptii coniecturara et pactae in sauia noctes a 
Leone et Kiesslingio nuperrime laudatam non possum quin reicien- 
dam esse arbitrer. primum enim Vahlenus illud pactae adeo cum 
uerbis in sauia quasi in unum coire putat ut quod sequatur cum 
tihi urgenti bracchia uicta dedi iam non a uoce pactae pendere 
possit. deinde id eflfectum non esse uidetur quod desideratur, 
nuptiarum dico mentionem. postremo saUia a grandi et magoifico 
huius loci dicendi genere abhorrent. 
Itaque sic scribe: 

baecne marita fides et pactae aula mihi noctes, 
cum rudis urgenti bracchia uicta dedi? 

haecne tua mihi sancte desponsa fides, haene illae noctes quas 
tunc mihi in atrio promisisti, cum uirgo maritum te secuta sum. 
atque de aula si quaeris, satis erit Horatii decantatum illud: lectus 
genialis in aula est iam metri difficultatem iufringam ita ut in 
prioribus tribus libris ter ante disyllabum quintae theseos uocabu- 
lum hypermonosyllabum , nouies monosyllabum occurrere dicam. 

itaque cum in quarto libro quater monosyllabuin ante quintae tbe- 
seos uocabulum disyllabum inueniatur, unam concedas licentiam. 
de ablatiui autem usu monere non opus est. itaque uides Neapo- 
litani parce mero errore ex pacte ortum esse, in archetypo fuisse 

aut pacte .7 . noctes aut pacte . noctes^ Neapolitanum et Gro- 
^ m%h% ^ ama ' ^ 

ninganum uerum seruasse, editoris nuperrimi hae sunt pactae quod 
ex DV desumpsit ab interpolatore profectum esse. 

in quarto carmine illud huncfontem uersus 7 nemo obiurgabit 
qui Propertii aetate de fonte aliqno in Capitolio oriente inter 
omnes constare potuisse concedit, uersibus 9— 14 poeta iis respon- 
det qui quomodo in urbe ualla construi potuerint interrogant, uo- 
cabulo hinc uersus 15 ad fontem illum reuertitur. neque repeti- 
tum illud fonte (14. 15) mirum putabit qui in hoc genere socor- 
dissimum Sextum esse uiderit. iam peruenimus ad hunc locum: 
17. et satis una malae potuit mors esse puellae 

quae uoluit flammas fallere, Vesta, tuas. 

hos uersus sic ut tradantur hoc loco intellegi posse cum Lach- 

manno nego. interrumpunt enim narrationem placide fluentem ut 

nullo pacto ferri possint, annectuntur particula et ad hunc locum 

prorsus non accomodata. 

contra si post u. 92 leguntur, cum Hertzbergio rhetoricam 

illam interrogationem post simplices incomptae orationis neruos 

aptam non esse censeo. deleretur enim plane breuitas illius loci 

in qua nescio quid frigoris et dignitatis inest praesertim in illo 

transitu : 

a dnce TarpMa mons est cognomen adeptus. 

postremo ne hic quidem illud et commodum esset. uma autem , 
quod Lachmannus pro una scripsit non placet quod urna causa 
mortis non erat, quae rectius fortasse fons dici potuit. nara si 
patera uel cado hausisset num minus Tarpeia mortua esset? sed 
iam lege ultimos nostrae elegiae uersus: 

a duce Tarpeia mons est cognomen adeptus: 

uigil iniustae praemia sortis habes. 

sic scribas iniustae^ quod Lachmannus quoque in editione 

Berolinensi scribere uoluit sed siue operarum errore siue calami 

lapsu iniuste scripsit. nam in adnotatione legitur: iniuste G. R. 



Digitized by VjOOQIC 



43 

quod eDim uocabulo uigil ironice propter Tatii curam Tarpeia 
laudatur, non recte se habet iniuste praemia hahesy dehuisti puniri, 
immo iure ac merito uigii illa praemia accepit ut uersu quoque 92 
pro officiis dotem assecuta erat, sed pro mala cura mala debebat 
accipere praemia. quod autem mons a duce Tarpeia cognomen 
adeptus est, bona uidebantur praemia et ei quae mala meruerat 
iniustae sortis praemia. iustum enim huius quidem uigilis prae- 
mium mors erat. sed qui Propertius hoc dicere potuit: o Tarpeia 
sora iniusta tibi esty cum tamen mortem saltem iure passa esset? 
quam ob causam opinor plerique praetulerunt iniuate^ sed ut dixi 
sales hoc modo po^tae ademerunt. ego contra uersus supr^ mo- 
lestos auxilio uenire iubeo: 

a duce Tarpeia mons est cognomen adeptus: 

uigil iniustae praemia sortis habes 
et satis una malae potuit mors esse puellae 

quae uoluit flammas fallere Vesta tuas. 

iniustum praemium tibi gloria est ex montis Tarpei cognomine 
parata et mors potuit una i. e. sine illa gloria satis praemii tibi 
esse. qua transpositione omnes simul oifensiones, quas uu. 16. 17. 
94 praebuerunt, euanescere mihi uidentur. restat unus locus quem 
Lachmannus uituperauit: 

mons erat adscensu dubius festoque remissus, 
ubi duas res perquam male coniungi dicit. sed ego hunc uersum 
aliter accipio. nam dubius ut periculosus cum uox anceps sit ut 
et arcis incolis et hostibus mons dubius esse possit, Viddiio festoque 
remissus accuratius definitur, ut dubius festoque remissus quasi 
unam efficiat notionem, in quam sententiam iam caesura semiqui- 
naria duci potuit. 

carminis quinti foeditatem octaui lasciuiam quod Lachmannus 
auersatur, in utraque elegia uirum summum morum illius aetatis 
ratione non habita iniuste iudicasse fatendum est. sed ut recte 
odinm nimium quinti, intemperantia octaui carminis uituperetur, 
ars poetae certe nimiis laudibus efferri non poterit. 

iam cum in sexto et septimo carmine Lachmannus taedium 
cohibnerit, de octauo supra iudicatum sit, ad noni uersum tertium 
transeo, nbi inuictos ideo dictum esse censeo quod Gacum ante 

Herculem nemo uicisset. uersus autem 35 sonantia Hertzbergius non 
male defendit. 

in decimo carmine primum (u. 5) reprehendunt imbuis primae 
huiu8 palmae eicemplum. sed ut iactusper bracchia falluntur i. e. per 
braccbia, ut alter pilam manibus non excipiat, fallendo iactus 
efficiuntur (UI, 14, 5.), ut siccis oacula falle genis est aicds 
genia oscula dando falle (IV, 11, 80), sio imbuis eaemplum pHmae 
huius palmae significat primum exemplum huiua palmae dando 
imbuis hanc palmam. simili modo dicitur pastorem curare^ quod 
greges curando pastorem esae (IV, 2, 39) et faatus terere i. e. 
terendo tempus fastuosam esse (III, 13, 10). deinde u. 40 uoci cum 
iam Lachmannus patrocinatus est. denique in uersibus 43. 44 : 
illi uirgatis iaculantis ab agmine braccis 
torquis ab incisa decidet unca gula, 

uiri docti non attenderunt, quod Propertius satis perspicue mutato 
pronomine {hic 41. — illi 43) significauit, illi ad Claudium refe- 
rendum esse. 

carmen undecimum neque quisquam uituperauit neque inest 
aliquid uituperatione dignum neque poetam carmen ad Augusti 
gratiam firmandam compositum non elaborasse probabile est. 

itaque cuni metrum quarti libri multo limatius sit quam cete- 
rorum iniuriaque illa omnia opprobrio Propertio data esse deraon- 
strauerim, de eo iam dubitari non poterit quin liber quartus tam 
perfectas quam priores elegias contineat. ea tamen quaestio restat, 
qui factum sit ut Lachmannus in hunc errorem incideret. atque 
primum hunc librum uel ahlooy certe carmina multo obscuriora 
ceteris carminibus esse confiteor. nam nunc quae aliunde plane 
ignota sunt nunc quae in angulo aliquo litterarum traditarum la- 
tent in his elegiis commemorauit. cumque Sextus iam in prioribus 
libris audacia quadam a reliquis poetis differat nec semper parti- 
culis interpositis operam det ut progressus sententiarum statim a 
quouis intellegatur, hae proprietates omnes magis etiam in quarto 
libro conspiciuntur. solet euim quiuis quo magis ingenium colat, 
eo longius a communi cogitandi et scribendi ratione recedere. 
tales difficultates Lachmannus strenue suscepto et breui tempore 
finito neque hercle facili labore fessus propterea superare non 

potait, qaod reieiendi nagas grammaticas et arma contra rediuiaam 
illam Caesarem eapiendi capidissimas erat praeterea qaod coniec- 
tarae permaltae iam ab aliis oecapatae erant, stomachosas erat 
et taedii plenas. neqae opinor sine irritato hoc animo qaintnm et 
octaaam carmen cnra indigna iadicasset. his rationibas dactas 
iniastam Lachmanni iadiciam qoi ortum sit recte explicare mihi 
uideor. Post Lachmannam Hertzbergius singolari diligentia ot alibi 
sic in hoc qooqoe libro poetae snccorrit multosque locos illustrauit 
neqne dubito quin ea quoqne quae etiam nunc aut explicatione 
aut emendatione egent felici uiroruro doctorum acumine luci red- 
dantur. 



VI. 

Restat ut eas transpositiones et coniecturas proferam quas 
non iam disputationibus meis intexui. 

1. 

II, 26, 31, 32. nnam litus erit sopitis unaqae tecto 

arbor, et ex una saepe bibemus aqua. 

i. e. cum puella per longum mare ibo, una aura fidos duos aget, 
una dura nauis tabula cubile erit, omnia nauigationis pericula 
tecum perpetiar etiam si undae uel louis iucendium nauem dele- 
uerint; ad easdem oras mortui iactabimur, sed Neptunus et Boreas et 
sidera nobis crudelia non erunt, si autem erunt, honestam mortem 
in corpore tuo moriar. uides Propertium ita totius cursus rao- 
lestias et pericula describere, ut in euentu rerum alia res aliam 
excipere soleat. sed quomodo, postquam aura amantes in mare 
abstulit, unum litus sopitis esse potest, una arbor tecto, cum eo 
qui subsequitur uersu terram nondum tactam esse arguatur? sed 
ut hoc poetae concedatur, cur litus quo peruenerunt sopitis est, 
cur sopiti nauem appellunt? quidni domus aliqua tecto eis est? 
cur ex aqua bibere coacti sunt? quae omnia cum equidem nullo 
pacto intellegere potuissem, uersus illos post uersum 56 traieci: 



Digitized by VjQOQIC 



46 

si lupiter nauem incenderit, iisdem oris mortui iactabimur, tunc 
te nndae ad terram eiciaut, ut anima tua puluere iniecto quiescat, 
me licet inhumatum mare ferat. sed hoc non eueniet, Neptunus 
Boreas sidera mollia nobis erunt. tunc igitur unum litus nobis 
erit sopitis i. e. summo labore fessis somnoque domitis, non mor- 
tuis, tunc in deserto litore quo undae nos eiecerint una arbor tecto 
nobis erit et ex nna aqua bibemus. 

carmen III, 7, quod miserum artis poeticae Horatianae fatum 
perpessum uersibusque susque deque uersis a quibusdam adeo 
corruptum est, ut non sine taedio legi posset, tamen ne ita qui- 
dem recte tractabitur, ut manus prorsus de tabula abstineatur. 
sunt enim sine dubio quaedam, quae sic ut traduntur a poetae 
manu profecta esse non possunt. iam primos quattuor uersus 
attente legas: 

Ergo sollicitae tu causa, pecunia, uitae es! 

per te immaturum mortis adimus iter. 
tu nitiis hominum crudelia pabula praebes: 

semina curarum de capite orta tno. 

per tey pecuniaj uita sollicitay mors immatura est quid melius 
cohaerere potest? quamquam duo illa epitheta satis diuersi generis 
uidentur. sed miror quod, postquam primis uersibus omnia com- 
plexis ultimum malorum commemoratum est, tamen etiam aliquid 
sequitur quod uehementer languet. quid enim post mortem ualent 
pabula uitiorum crudelia i. e. mortem efficientia? quid tandem 
post uitiorum pabula semina curarum^ quae fere in omnibus pe- 
cunia serit, cum uitiorum pabula paucis tantum praebeat? potestne 
aliquis in ordinandis enuutiatis grauius peccare? sed nego in hac 
re Propertiuni alibi aeque rudem fuisse. neque minus id nego 
prorsus eandem cogitationem aliis uu. intermissis bis apud Proper- 
tium in eodem carmine inueniri. nam tu aollicitae uitae causa ea et 
semina curarum de capite tuo orta idem est diuerso modo dictum. 
itaque uideas, num hoc melius placeat: 

ergo sollicitae tu causa, pecunia, uitae es! 

semina curarum de capite orta tuo! 
tu uitiis hominum crudelia pabula praebes: 

per te immaturum mortis adimus iter! 

noDne habemus nnum et quasi rotundum sententiarum cursum? 
nunc demum post illud per te mortem adimus apte et egregie 
sequitur: tu Paetum obruis. qui error quomodo ortus sit, ex simili 
uersuum maiorum exitu uitae es — praebes ultro apparebit. iam 
ad uersus 25 — 28 transitum faciamus. 

reddite corpus bumo, posita est in gurgite uita: 

Paetum sponte tua, uilis arena, tegas; 
et quotiens Paeti transibit nauta sepulcrum, 

dicat: et audaci tu timor esse potes. 

hic non habemus quo illud reddite pertineat. quamquam enim sae- 
pissime poeta pro tertia persona subito secunda utitur, semper 
tamen antea de illa persona dicitur, ad quam oratio derigitur. neque 
uersus 17 — 24 parenthesis esse possunt, quod his uersibus placide 
fluentibus in uniuersum de aquae crudelitate narratur. sed ut 
concedamus poetam ad uentos et aquas se conuertisse cum diceret 
r^ddtV^, ,tamen uersus illi eas cogitationes interrumperent, quas de 
maris crudelitate et hominum iindas experientium stultitia instituit. 
nec tamen post uersum 79 locum nostrum ponere possumus. post- 
quam enim tam flebilis ac tener poeta fuit, tam acerbus esse non 
potuit, ut diceret: 

reddite corpus humo, posita est in gurgite uita, 
Paetum sponte tua, uilis arena, tegas. 

si autem a Nereidibus postulasset ut corpus terrae redderent, certe 
id quoque poposcisset ut uilem arenam aspergerent. quam ob 
causam, opinor, Vahlenus quoque hos uersus eo ubi nullum intel- 
lectum habent quam huc poni maluit. sed mihi dubium non est, 
quin post u. 16 potius ponendi sint. quam egregie hic cum prae- 
cedentibus coeunt! infelix es Aquilo, immeritam carinam fregisti 
Neptune! ah, quoniam uita in gurgite posita est, tam crudeles esse 
non potestis, ut non corpus reddatis. et tu, arena, es enim satis 
uilis nec tibi parcere opus est, cadauer ad litus iactatum sponte 
tua tegas. sic sepultum Paetum qui nauta uiderit, dicet et audaci 
tu timor esse potes, 

postremo de eo loco dicamus qui omnium difficillimus et ob- 
scurissimus mihi uidebatur: II, 34. de cuius elegiae fine Ribbek- 
kius ind. lect. Kil. 1867 et Heydenreichius in comment. philol. semin. 

Lips. 1874 scripserunt, qui uersus 77 — 80 post u. 66 posuerunt, 
sed uersus 81. 82 recte explicare nequiuerunt. itaque meam audias 
sententiam. '^ <" 

postquam Propertius Vergiliura Hesiodea praecepta ut ipsum 
Apollinem canere dixit, hoc sequitur: 

non tamen haec ulli uenient ingrata legenti, 
siuo in amore rudis siue peritus erit. 

i. e. sed etiam qui amori deditus est non sine uoluptate haec leget. 
in quam sententiam poeta incidere non potuisset, nisi antea amantes 
seria non curare dixisset. neque igitur intellectum haec uerba 
habebunt, nisi hanc carminis nostri partem cum ea cohaerere 
sumpserimus, ubi poeta Lynceum ab seriis poetis imitandis, cum 
in magnum amorem peruenerit, reuocat suumque ei exemplum 
proponit, qui inter mixtas puellas leui ingenio leuibusque uersibus 
regnet. quod si uerum est, primum ante u. 59 nouum carmen in- 
cipere non potest. deinde si extremiim carmen cum medio cohaeret, 
hunc sententiarum connexum esse apparet: ne canas seria si amas, 
canas quod quaeuis noscere puella uelit, me imiteris. -quamquam 
Vergilius Aeneidem et Ascraea praecepta cecinit. sed hic ita ce- 
cinit, ut haec omnia etiam amanti uoluptatem praeberent. si autem 
hic sententiarum nexus est, uersus 77 — 82 post u. 66 sequi ne- 
cesse est. 

sed iam ab alia parte rem adgrediamur. uersus 81 haec 
tradito uersuum ordiue retento non potest nisi ad Ascraei poetae 
praecepta referri. eodem etiam his uersiis 83 pertinere sequitur: 
nec minor bis animis, aut, si minor, ore canorus 
anseris indocto carmine cessit olor. 

non Hesiodi animis minor factus est — aut si minor factus est 
(erant enim qui Vergilium Homeri magnum animum non assequi 
putarent) ore tamen canorus est i. e. uersus certe elegantes sunt 
— non indocto anseris carmine olor cessit. uides Georgica in- 
docta anseris carraina dici. quod apte fieri nego. nam quod ad 
formara attinet, eam indoctam Propertium non iudicasse uersibus 
79. 80 demonstratur : 

tale facis carmen docta testudine quale 
Cynthius impositis temperat articulis. 

ipsa aatem praecepta etiam minus indocta esse potuerunt. neque 
igitur illa indocta anaeris carmina explicationem habere puto, nisi 
ad Bucolica ea referas, ubi indoctorum pastorum qui decem malis 
puellas corrumpere potuerunt amores describuntur. quae sententia 
his Bucolicorum uersibus confirmatur: 

9, 35 sq. nam neque adhuc Vario uideor nec dicere Cinna 

digna, sed argutos inter strepere anser olores. 

quod si recte disputaui, nescio quomodo uersus 83. 84 post 76 
legendos esse sequitur. 

tertium argumentum multo firmius ex sequentibus depromitur. 
nam uersus 85 haec nisi ad amatoria carmina referri non potest 

ex his omnibus ni fallor necessario sequitur uu. 77 — 82 post 
u. 66 legendos esse. tum aptissimum habebis sententiarum nexum. 
nam post seria carmina Vergilii ad amatoria poeta transit quae 
ingenium illius non imminuisse affirmat eademque etiam Varronem 
Catullum Galuum Gallum cecinisse. quibus cogitationibus ad ea 
reuertitur, quae supra Lynceo exposuit amatoria ei carmina fingenda 
esse, concluditque et hanc elegiam et totum librum aptissime, 
cum quintum locum post illos sibi cupiat. 



ultimo loco sequantur duae coniecturae: 
I, 11, 21: an mibi non maior carae custodia matris 

aut sine te uitae cura sit ulla meae? 

quem uersum unus lacobus isque dubitanter defendere conatur, ut 

interpretetur: an mihi non maior tua custodia matris cuatodiaf 

sed si tales machinas explicatorias mouere liceret, multo aptius hoc 

esset an non mea tui cura multo maior matria tui cura f at poetam 

contrarium eius quod dicere uoluisset dixisse ego numquam credam. 

si autem emendationes uirorum doctorum perlustrauerimus, omnes 

iisdem et suo quemque uitio laborare intellegemus. omnes enim id 

mutauerunt quod aptissimum nequaquam mutari debebat, dico illud 

an non: culpa nimii amoris est. an non uehementissime te diligo 

et custodio f deinde omnes effecerunt : matrem non magis amo quam 

te^ cum exspectaremus: te magis amo quam matrem. quod autem 

pro an Petrus Burmannus at posuit, ea quae artissime cohaerent 

4 

hac particula diuellit. neque melius LachmanDus ah posuit, quod 
ab huius loci indole alienissimum est. solet enim grauem aut in- 
dignationem aut dolorem aut alium animi impetum significare. sed 
nostro loco teneris blanditiis in puellae gratiam se insinuat. tum 
quod Bekius posuit an mihi nunc propter languens illud nunc ferri 
non potest. deinde lacobi coniecturam: 

haut mihi sit maior carae custodia matris, 
baut sine te uitae cura sit ulla meae. 

Hertzbergius propter illam particulae haut anaphoran recte repre- 
hendit. denique Keilii nam mihi nimis pedestrem orationem sapere 
mihi uidetur. 

itaque uide num magis placeat hoc: 

an mihi non maior cara custodia matre es 
aut sine te uitae cura sit ulla meae? 

custodia ea est quae custoditur, ut amor ea quae amatur, cura quae 
curatur similia. neque quam facile ex matres corrumpere potuerit 
matris^ quamque necessario hunc errorem alter carae secutus sit, 
monere opus est. 

II, 22, 44. aut, si es dura, nega. sin es non dura, uenito. 
quid iuuat. et nullo ponere uerba loco? 
hic unus dolor est ex omnibus acer amanti, 
speranti subito si qua uenire negat. 

et libri et editio Regiensis, in Puccius, cuius auctoritas perexigua 
est. neque probabile est in corruptum esse in ety contra in facil- 
lime coniectura oriri potuit. quod cum inter recentiores doctos 
fere constet, coniectando tamen a uero aberrant. nemo enim ad- 
huc excogitauit, quod non saeua necessitate magis quam proba ar- 
gumentatione effectum uideretur. Hauptius enim eiy quod sine 
mihi uix locum habet, Mtillerus ut solet a, editor nuperrimus at 
sed cum maioris uersus sententia haec sit aut nega^ si duras es, 
sin uenire promisisti, uenitOy iam exspecto: quid te iuuare potesty 
his promissis tuis non staref quam ob rem malim: 
quid iuuat haec nullo ponere uerba loco? 
haec in et saepe deprauatum esse cum nemo ignorat tum uersu 
n, 23, 1 demonstrari potest, ubi G P haec^ N et. 

Carolas Brandt natus sum a. d. IV Eal. Decembr. anni 1858 Gustroniae 
Megalopolitanorum patre Augnsto matre Augusta e gente Gosseliana utroque 
adhuc uiuo. fide initiatus sum Lutherana. a uere anni 1867 usque ad uer 
anni 1876 scholae cathedralis Gustrouiensis discipulus fui, ubi cum ab aliis 
praestantissimis praeceptoribus tum ab Raspio directore illius scholae ad phi- 
lologiae studium incitatus sum. maturitatis testimonium adeptus per quater 
sex menses Lipsiae scholis doctissimorum uirorum interfui, Amdtii Braunii 
Curtii Drobischii Heinsii Hildebrandii Hirzelii Hfibschmanni L. Langii Ouer- 
beckii Ribeckii Ritschelii Seydelii Zarnkii, et in seminario Regio theodisco 
Braunii institutione per bis sex menses fructus sum. deinde Berolini per 
quinquies sex menses Curtium Droysenum Hnebnerum Miillenhoffium A. Kirch- 
hofQum Paulsenum L Schmidtium Treitschkium Vahlenum Wattenbachium 
audiui. exercitationes adii Eirchhoffii MuellenhofGi Vahleni Zelleri. seminarii 
Regii philologici sodalis ordinarius per ter sex menses fui. omnibus his uiris^ 
imprimis Eirchhoffio et Vahleno praeceptoribus mihi beneuolentissimis dilectis- 
simisque, gratias ago candidissimas. 

THESES. 



i. 

Iliadis A partem quae sit a uerbis amaq ""Odvaasvg uersus 430 
usque ad uersum 487 centoDem esse pessime consutum. 

II. 

Iliadis uu. 381—396 post uu. E 719—752 fictos esse. 

III. 

Iliadis A uu. 47 — 50 interpolatos esse. 

IV. 

Iliadis A uu. 67 — 71 cum sequentibus 72 — 82 iam a Lach- 
manno obelo notatis eiiciendos esse. 

V. 

Iliadis A uu. 570 — 595 interpolatos esse. 

VL 
Panegyricum PseudotibuUianum ad Messallam missum post 
anni 719 expeditionem Pannonicam et ante anni 720 bellum Sa- 
lassicum scriptum esse. 

